text:
O le faamaualuga o se ki lea e tapeina ai le mana o le perisitua. O le lotomaualalo o se ki lea e faaolaina ai.
O’u uso pele e, faafetai atu mo le potopoto faatasi ai i le lalolagi atoa mo lenei sauniga perisitua o le konafesi aoao. O lo outou auai ua faaalia ai la outou tautinoga e fegalegaleai ai i soo se mea o tou i ai, faatasi ai ma o outou uso o loo umia le perisitua paia, ma o loo auauna ma faamamaluina lo outou Alii ma le Togiola, o Iesu Keriso.
E masani lava tatou te fuatiaina o tatou olaga i mea e tutupu ia e tuua ai ni maka i o tatou mafaufau ma loto. E tele ia ituaiga o mea e tutupu i lo’u foi olaga, o se tasi o ia mea na tupu i le 1989 ina ua ou faalogo i se lauga o le a tāua pea a Peresitene Ezra Taft Benson, “Faaeteete i le Faamaualuga.” I le folasaga sa iloa ai ua leva ona mamafa i le finagalo o Peresitene Benson lenei autu mo se taimi umi. 1
Sa ou lagonaina foi lea avega lava e tasi i nai masina ua tuanai atu. Ua tauanauina au e uunaiga a le Agaga Paia e faaopoopo atu so’u leo e avea o se isi molimau i le savali a Peresitene Benson na tuuina mai i le 21 tausaga talu ai.
Ua tofu silafia e tagata uma se aafiaga o le agasala o le faamaualuga. E leai se tasi ua mafai ona aloese mai ai; e toaitiiti e manumalo ai. Ina ua ou ta’u atu i lo’u toalua o le autu lea o la’u lauga, sa ia ata ma fai mai, “Matuai lelei tele lou talanoa i mea ua lava lou iloa i ai.”
O Isi Uiga o le Faamaualuga
Ou te manatuaina foi se tasi o taunuuga mālie o le lauga faatosina a Peresitene Benson. Sa umi se taimi na toetoe lava a le toe taliaina ia tagata o le Ekalesia ona fai atu e latou te “mitamita” i a latou fanau po o latou atunuu pe faapea foi latou te “mitamita” i a latou galuega. O lea lava upu o le faamaualuga e foliga mai ua avea o se upu e sala ese i la tatou vaogagana.
I totonu o tusitusiga paia tatou te maua ai le tele o faataitaiga o tagata lelei ma le amiotonu o loo olioli i le amiotonu ma i le taimi lava e tasi o loo vivii i le agalelei o le Atua. Sa faailoa mai e le Tama Faalelagi lava ia Lona Alo Pele i upu ia “Ou te fiafia ia te Ia.” 2
Na vivii Alema i le manatu e faapea atonu e avea o ia ma “se tufugaaao o le Atua.” 3 Na vivii atu le Aposetolo o Paulo i le faamaoni o tagata o le Ekalesia. 4 O le faifeautalai maoae o Amona na vivii atu i le manuia na latou oo i ai ma ona uso o ni faifeautalai. 5
Ou te talitonu e i ai se eseesega i le va o le mitamita i ni mea faapitoa ma le lagonaina o le faamaualuga. Ou te mitamita i le tele o mea. Ou te mitamita i lo’u toalua. Ou te mitamita i le ma fanau ma fanau a fanau.
Ou te mitamita i le autalavou o le Ekalesia, ma ou te olioli i lo latou lelei. Ou te mitamita ia te outou, ou uso peleina ma le faamaoni. Ou te mitamita e tutu faatasi ma outou o sē umia le perisitua paia a le Atua.
O Le Faamaualuga o le Agasala o le Faasausili
O le a la le eseesega i le va o lenei ituaiga o faamaualuga ma le ituaiga lea na ta’ua e Peresitene Benson “o le agasala lautele?” 6 O le faamaualuga o le agasala, e pei ona manatuaina i le aoao mai o Peresitene Benson, aua e na te fofoaina le ita po o le feitagai ma tuua ai tatou e faasagatau i le Atua ma o tatou uso a tagata. I lona natura, o le faamaualuga o se agasala o le faatusatusaga, aua e masani lava ona amata i le “Vaai i lo’u maoae tele ma mea maoae ua ou faia,” ma e masani lava ona foliga mai e faaiu i le faapea “O le mea lea, e sili atu ai au nai lo oe.”
Pe a faatumulia o tatou loto i le faamaualuga, ua tatou faia se agasala matuia, aua ua tatou solia poloaiga sili e lua. 7 Nai lo le tapuai atu i le Atua ma alofa atu i o tatou tuaoi, ua tatou faailoa le mea moni lava o loo tatou tapuai ma alofa i ai—o le foliga lea tatou te vaaia i le faaata.
O le faamaualuga o le agasala sili lea o le faasausili. Mo le toatele, o se Rameutoma patino lava, o se tulaga paia lea e faamaonia mai ai le lotoleaga, faaloloto, ma le lotofefete i mea le aoga. 8 I se lagona, o le faamaualuga o le uluai agasala lea, aua a o le i faavaeina lenei lalolagi, o le faamaualuga na pa’u ai Lusifelo, o se atalii o le taeao o le sa i ai se pule i le afioaga o le Atua.” 9 Afai e mafai e le faamaualuga ona faaleagaina se tasi e pei lava ona tupu ia Lusifelo, pe le tatau ea la ona tatou suesueina o tatou foi ia agaga?
E Tele Foliga o Le Faamaualuga
O le faamaualuga o se kanesa matautia. O se agasala lea e taitai atu ai i le tele o isi vaivaiga uma faaletagata. O le mea moni, e mafai ona faapea o isi agasala uma o se aūga, o se faaalia lea o le faamaualuga.
O lenei agasala e tele ona foliga. E taitai atu ai nisi e matuai fiafia i le vaaiga i lo latou lava taua faaletagata lava ia, o mea ua ausia, o taleni, tamaoaiga, po o tofiga. Latou te faitauina nei faamanuiaga o ni faamaoniga o le “filifilia,” “avea ma tagata sili,” po o “ua amiotonu atu” nai lo isi. O le agasala lea o le “Faafetai le Atua ua sili atu lo’u taua nai lo outou.” I lona natura tonu lava o le manao lea ina ia faamemelo atu pe lotoleaga atu [ia te ia]. O le agasala lea o le viia o ia lava ia.
Mo isi, o le faamaualuga e liliu ai i le lotoleaga: latou te vaai atu ai ma le matau’a ia i latou o i ai ni tofiga lelei atu, talenia atu, pe tele atu ni mea nai lo latou. Latou te saili atu e faamanu’alia, faatasinaina, ma faatoilaloina isi i se taumafaiga lē aoga ma le taitaiseseina i le faasausili. Pe a tautevateva ma mafatia i latou ua latou lotoleaga i ai, ona patipati faalilolilo lea.
O Le Potu Suesue o Taaloga
Atonu e leai se isi nofoaga sili atu e matauina ai le agasala o le faamaualuga nai lo le lalolagi o taaloga. Ou te fiafia lava e auai ma matamata i taaloga. Ae ou te tautino atu, e i ai taimi e maasiasi ai pe a leai se amio solia i taaloga. E mafai faapefea e ni tagata soifua e masani lava ona agalelei ma agaalofa ona matua le onosaia ma faatumulia i le ita i le isi ’au ma a latou uo?
Ua ou vaai i tagata e fiafia i taaloga o latou upuleaga atu ma fai uiga tufanua i tagata o le isi ’au. Latou te vaavaai masei ma faatele. Latou te faamaonia mai lo latou ita i faamatalaga faasoloatoa ma faalauaitele atu ai i tagata uma lava e fegalegaleai ma le isi au. Latou te olioli pe a mafatia ia tagata i a latou faiga le manuia.
Uso e, o le mea e leaga ai o loo tatou vaaia i aso nei ia lava ituaiga o uiga ma amioga ua aafia ai foi lauga faalauaitele a tagata faaupufai, o ituaiga, ma tapuaiga.
O’u uso pele o le perisitua, o’u uso ā soo peleina e, o le Keriso agalelei, pe le tatau ea ona tatou tuua i tatou lava i se tulaga maualuga? I le avea ai ma ē umia le perisitua, e ao ona tatou iloa ua laeiina uma e le fanau a le Atua le ofu lava e tasi. O la tatou au o le usoga o tamalii. O lenei olaga faitino o lo tatou malae taalo lea. O la tatou sini o le aoao lea e alolofa i le Atua ma faalautele atu lena lava alofa e tasi i o tatou uso a tagata. Ua tatou i ai iinei ina ia ola ma soifua e tusa ma Ana tulafono ma atiina ae le malo o le Atua. Ua tatou i ai iinei e fausia, siitia, taulimaina tutusa, ma faamalolosia fanau uma a le Tama Faalelagi.
E Le Tatau Ona Tatou Aafia Ai i se Tulaga Lē Lelei
Ina ua valaauina au e avea ma se tasi o le Au Pulega Aoao, sa faamanuiaina au i le aoao mai o le tele o le Usoga matutua i le Ekalesia. O se tasi o aso, sa ou maua ai le avanoa e malaga ai ma Peresitene James E. Faust i se konafesi faalesiteki. I le taimi atoa a o ma malaga ai i le taavale, sa faaalu e Peresitene Faust le taimi e aoao ai au i nisi o aoaoga faavae taua e uiga i lo’u tofiga. Sa ia faamalamalama mai le loto saafi o tagata o le Ekalesia, aemaise lava i le Au Pulega Aoao. Sa ia fai mai, “O le a latou taulimaina oe ma le agalelei. O le a latou tautatala i ni mea lelei e uiga ia te oe.” Ona ia soisoi lemu lea ma faapea mai, “Dieter, ia e loto faafetai mo lena mea. Ae aua lava ne’i e aafia ai i se tulaga lē lelei.”
O se lesona lelei lena mo i tatou uma, uso e, i soo se valaauga lava po o se tulaga e tupu i le olaga. E mafai ona tatou faafetai atu mo lo tatou malosi, tamaoaiga, o meatotino, po o tofiga, ae pe a amata ona tatou aafia ai i ni tulaga le lelei—pe a amata ona tatou faamemelo i o tatou lava tulaga; pe a tatou taulai atu i lo tatou lava tāua, o le pule, po o le ta’uleleia; pe a tatou mafaufau pea i manatu o isi e uiga ia i tatou ma talitonu i tala ua fai e isi e uiga ia i tatou—o iina la e amata ai loa faafitauli; o iina loa e amata ai ona faaleagaina e le faamaualuga.
E tele lapataiga e uiga i le faamaualuga i totonu o tusitusiga paia, “Na o le faamaualuga lava e tupu ai le misa; a o e filifili, e popoto i latou.” 10
Na lapatai mai le Aposetolo o Peteru e faapea “E tetee atu le Atua i e faamaualuga, a e foaiina mai le alofa tunoa i e faamaualalo.” 11 Na faamalamalama mai e Mamona, “E le talia e le Atua se tasi, na o e agamalu ma lotomaualalo.” 12 E tusa ai ma le fuafuaga, ua filifilia e le Alii “mea vaivai o le lalolagi e faamaina ai mea malolosi.” 13 Ua faia e le Alii lenei mea e faaali mai ai o loo i ai Lona aao i Lana galuega, a leai tatou te “faalagolago i le malosi o le tino.” 14
O tatou o auauna a lo tatou Alii ma le Faaola, o Iesu Keriso. E le i tuuina mai ia i tatou le perisitua ina ia mafai ai ona tatou maua ni faamamaluga i mea ua tatou faia ma fiafia ai i viiga ua tatou maua. Ua tatou i ai iinei ina ia afe i luga lima o tatou ofutino ma galulue malosi. Tatou te le o i ai i se galuega faatauvaa. Ua valaauina i tatou e saunia le lalolagi mo le afio mai o lo tatou Alii ma le Faaola, o Iesu Keriso. Tatou te le saili la mo so tatou lava mamalu ae ia tuuina atu le viiga ma le mamalu i le Atua. Ua tatou iloa e itiiti lava se sao e mafai ona tatou faia e i tatou lava; ae ui o lea, a o tatou faagaoioia le mana o le perisitua i le amiotonu, o le a faia e le Atua se galuega tele ma le ofoofogia e oo mai e ala i a tatou taumafaiga. E ao ona tatou aoao, e pei ona faia e Mose, e faapea “o le tagata o le mea noa” 15 pe a na o ia lava ae “e mafaia mea uma i le Atua.” 16
O Iesu Keriso o le Faataitaiga Atoa o le Lotomaualalo
I le aloese mai ai i le faamaualuga, e pei ona i ai i mea uma, o Iesu Keriso o lo tatou faataitaiga atoa lea. A o taumafai Lusifelo e sui le fuafuaga o le faaolataga a le Tama ma maua ai le mamalu mo ia lava, na fetalai atu le Faaola, “Lo’u Tama e, ia faia lou finagalo, ma ia ia te oe pea le mamalu e faavavau.” 17 E tusa lava po o a Ona tomai ofoofogia ma mea na Ia ausia, na agamalu pea ma lotomaualalo le Faaola.
Uso e, ua tatou umia “le Perisitua Paia, e tusa ma le Faatulagaga o le Alo o le Atua.” 18 O le mana lea ua foaiina atu i alii i le lalolagi e galulue ai mo Ia. Ina ia faagaoioia Lona mana, e ao ona tatou taumafai ia avea e faapei o le Faaola. O lona uiga tatou te saili atu e fai le finagalo o le Tama i mea uma lava, e pei ona faia e le Faaola. 19 O lona uiga tatou te tuuina atu le mamalu uma i le Tama, e pei lava ona faia e le Faaola. 20 O lona uiga tatou te tuuina atu i tatou lava e auauna atu i isi, e pei lava ona faia e le Faaola.
O le faamaualuga o se ki lea e tapeina ai le mana o le perisitua. 21 O le lotomaualalo o se ki lea e faaolaina ai.
Ia Lotomaualalo ma Ia Faatumulia i le Alofa
E faapefea la ona tatou faatoilaloina lenei agasala o le faamaualuga ua matua taatele ma faataumaoia? E faapefea ona faalotomaualaloina atili i tatou?
E toetoe lava a le mafai ona faafefeteina i tatou i le faamaualuga pe afai ua faatumulia o tatou loto i le alofa moni. “E leai se tasi e mafai ona fesoasoani i lenei galuega vagana o le a loto maualalo o ia ma tumu i le alofa.” 22 Pe a tatou vaavaai atu i le lalolagi o loo siomia ai i tatou e ala i le alofa mama o Keriso, e amata ai ona tatou malamalama i le loto maualalo.
O nisi e manatu o le lotomaualalo o lona uiga o le lagona o le tausalaina o i tatou lava. O le lotomaualalo e le faapea ua faatalitonuina i tatou lava tatou te lē aogā, leai se uiga, pe itiiti foi so tatou taua. E le faapea foi e faafitia ai pe taofia ai taleni ua tuuina mai ia i tatou e le Atua. Tatou te le mafaufau i le lotomaualalo e ala i lo tatou manatu faatauvaa ia i tatou lava; tatou te mafaufau i le lotomaualalo e ala i lo tatou lē manatu mo na o i tatou lava. E oo mai i lo tatou galulue ma se uiga o loo auauna atu i le Atua ma o tatou uso a tagata.
O le lotomaualalo e taitaia lo tatou gauai ma le alofa i isi ma i faamoemoega o le Tama Faalelagi. E fai e le faamaualuga le faafeagai. E maua mai e le faamaualuga lona malosiaga mai vaieli loloto o le manatu faapito. O le taimi lava e taofia ai lo tatou faamemelo ia i tatou lava ma tuu atu i tatou lava i auaunaga, o le taimi foi lena e faaitiitia ai le faamaualuga ma amata ai ona mate atu.
Ou uso pele e, e matua toatele lava tagata o loo manaomia se fesoasoani e mafai ona tatou mafaufau i ai nai lo le tatou manatu ia i tatou lava. Ma faamolemole ia aua lava nei faagaloina lou lava aiga, ma lou lava toalua. E tele auala e mafai ai ona tatou auauna atu ai. E leai se taimi tatou te manatu faapito ai na o i tatou lava.
Sa i ai sa’u peni sa ou fiafia lava e faaaoga i le taimi o la’u galuega o se pailate i se kamupani vaalele. E na o le mimilo lava o le au, e mafai ai ona ou filifili se lanu se tasi mai lanu e fa. E lei faitio mai lava le peni pe a ou manao e faaaoga le lanu mumu nai lo le lanu moana. Na te lei fai mai lava ia te au, “Ou te le fia manao e tusitusi pe a te’a le 10 i le po, po o le mamafa o le puao, po o le oo atu foi i tafailagi maualuluga.” E le i fai mai le peni, “Ia faaaoga au tau lava o faamaumauga taua, ae aua lava mo galuega faalelalolagi o aso uma.” Faatasi ai ma le faatuatuaina sili, sa ia faatinoina ai galuega uma sa ou manaomia, e tusa lava po o le a le taua po o le aoga. Sa saunia lava o ia e le aunoa e auauna.
I se auala tutusa, o tatou o meafaigaluega i aao o le Atua. Pe a i ai o tatou loto i le nofoaga tonu, tatou te le faitio lava e faapea o tatou galuega atofaina e le talafeagai ma ō tatou tomai. Tatou te auauna atu ma le fiafia i soo se mea ua talosagaina ai i tatou. Pe a tatou faia lea mea, e mafai ona faaaogaina i tatou e le Alii i auala e sili atu ma lo tatou malamalama e faataunuu ai Lana galuega.
Sei o’u faaiu atu i upu mai le savali musuia a Peresitene Ezra Taft Benson i le 21 tausaga talu ai: “
O le faamaualuga o le maagao tele lea i Siona. “
E ao ona faamamaina i tatou lava e ala i le faatoilaloina o le faamaualuga. … 23
“E ao ina tatou ua’i atu i musumusuga uma a le Agaga Paia,’ ma tuu ese le ‘tagata [faamaualuga] o le lalolagi,’ ae avea ma tagata paia e ala i le togiola a Keriso le Alii,’ ma avea ‘e pei o se tamaitiiti, e gauaigofie, ma agamalu, ma lotomaualalo.’ … 24
“Ua finagalo le Atua i se nuu lotomaualalo. … ‘Amuia i latou o e latou te faalotomaualaloina i latou lava e aunoa ma le faamalosia ia loto maualalo.’ … 25
“Ia tatou filifili e lotomaualalo. E mafai ona tatou faia. Ou te iloa tatou te mafaia.” 26
Ou uso pele e, ia tatou mulimuli i le faataitaiga a lo tatou Faaola ma aapa atu e auauna atu nai lo le saili i viiga ma mamalu o tagata. O la’u tatalo lea ina ia tatou iloaina ma aveesea uiga faamaualuga lē amiotonu mai i o tatou loto ma ia tatou suia i le “amiotonu, amioatua, faatuatua, alofa, onosai, [ma le] agamalu.” 27 I le suafa paia o Iesu Keriso, amene.
Show References
-
1. Tagai Ezra Taft Benson, “Faaeteete i le Faamaualuga,” Liahona, Iulai 1989, 4.
-
2. 3 Nifae 11:7.
-
3. Alema 29:9.
-
4. Tagai 2 Tesalonia 1:4.
-
5. Tagai Alema 26.
-
6. Ezra Taft Benson, Liahona, Iulai 1989, 6.
-
7. Tagai Mataio 22:36–40.
-
8. Tagai Alema 31:21.
-
9. Mataupu Faavae ma Feagaiga 76:25.
-
10. Faataoto 13:10.
-
11. 1 Peteru 5:5.
-
12. Moronae 7:44.
-
13. 1 Korinito 1:27.
-
14. Mataupu Faavae ma Feagaiga 1:19.
-
15. Mose 1:10.
-
16. Mataio 19:26.
-
17. Tagai Mose 4:1–2.
-
18. Mataupu Faavae ma Feagaiga 107:3.
-
19. TagaiIoane 8:28–29.
-
20. Tagai Ioane 17:4.
-
21. Tagai Mataupu Faavae ma Feagaiga 121:34–37.
-
22. Mataupu Faavae ma Feagaiga 12:8.
-
23. Tagai Alema 6:2–4; Mataio 23:25–26.
-
24. Mosaea 3:19; tagai foi Alema 13:28.
-
25. Alema 32:16.
-
26. Ezra Taft Benson, Liahona, Iulai 1989, 6–7.
-
27. 1 Timoteo 6:11.
Official Web site of The Church of Jesus Christ of Latter-day Saints
© 2015 Intellectual Reserve, Inc. All Rights Reserved


c: text/html

text:
Reunion.com > American Samoa > Pago Pago > Faga'itua High School > Tuija Aaltonen - Ahnu Pulou
Classmates found in Faga'itua High School
Tuija Aaltonen Toya Aboke Scrub Adub Ruth Afamsaga Doreen F. Afe Josephine Aga Siolosega Aga Lendl Ah Fook Lendl Ah Fook Uheina Ah You Dana Aiava Tomasi Aiolupo Amazon Alaimaleata Alo Alii Rita Amituanai Luisa Amosa Chris Anae Tafu Asuega Viliamu Asuega Misioneta Atonio Elizabeth Auelua Matelina Aulava Claudia Ayala Carol Baqui Kalani Barber Kanakope Barber Bibek Basnet Mo Beer Luluu Berns Mr Bin Jaspn Black Bob Boobie Elizabeth Bottoni Dan Brown Michael Brown Patricia Brown Victor Brown Jhon Carlos Mattie Carr Chen Chi Xiong Tugaga Choia Delete Count Joe Jr Daniels Missy Dean Eric Delvaux Rajesh Deswal Dfgdfdfs Dfsgsdf Yas Dimo Amanor Eben Simon Eede Smsm Elatar Chellyfanene@yahoo.Com Email Me! Koey Ena The End Reqwr Erwreq Mario Esera Tropical Essence Yadah Fa'atiga Yadah Fa'atiga Lori Faalaulau Saipeti Faatafuna Jeraldine Faatili Falefia Faga-tuivai Faalavelave Fagafa Jeffery Faiivae Anoimau Faitala Pelenatete Faitoga Siuao Faiumu Sila Falaniko Tevita Feiloakitau Faasolo Fetoai Polly Fiaui Mike Field Aiva Filiaga Maria Filiaga Tofiga Filimaua Samalaulu Filoialii Rodney Finau Lagavale Foilefutu Raukeen Foreman Katerina Fosi Irae Fuao Norb Fuata Pepa Fuata Iaeli Gagau Mafutaga Galeai Tafa Gaoteote Andria George Olivia Gordon Misty Graham Ameen Habib William Hannemann Angela Harris Massimo Ilalio Savelio Ilalio Overlake Ili Overlake Ili Overlake Ili Sabrina Ili Koleta Ioane Taafulisia Ioane Rosetta Ioramo Fale Iosefa John Jay Henrik Johansson Ann Johnson Michelle Jones Junky Jun A K Toyo Kalepo Sina Kapesi Paula Keli Kari Kent Atta Khan Kanelio Ki Lord Kinbote Romeo Kitiona Dyu Kola Satheesh Kumar Mele Lauano Kelvin Le Geyt Hiram Leatualii Richard Lemaota Richard Lemaota Alei Leota Logoitumua Lewis Christina Limutau Malo Liu Malo Liu Ying Liu Tama Livi Ruta Livingston Ufiufi Logova Ana Lologo Sagafili Lolomatauama Tagisia Lolomatauama Sanele Lotu Junior Luafulu Sally Lualemaga Annette Lui Teresa Lui Finau Luiyuen Eteueti Magalei Motuga Mageo Taualoa Malala Fia Malua Nidah Maluia Nafanua Manns Zoranna Mapapalangi Ferdinand Marcos Manufou Mariner Malieo Maui Malieo Maui Jay Mcfarland Atimua Migi Fatima Mikaele Sei Moa Saofaga Moala Gabriel Moana Pisone Moega Soi Peter Monic Laith Moo Brian Morris Iafeta Mose Sameer Mrm Romaine Muai Tiana Muamua Khalid Muhammad Angel Mulitauaopele Losivale Naea Ese Niko Florence Niuatoa Florence Niuatoa Mefi Nua Jacqueline Okesene Jacqueline Okesene Guest One Tasi Orna Theresa Ortquist Otto Otto Otto Otto Asofitu Pacheco Jack Pau Matasaua Pele Moana Petrilli Chunhui Pi Charity Ponausuia Christina Popese Caiti Porter Harrison Porter Harrison Porter Letasi Poyer Caroline Prescott Clark Pretty Princess Tonise Pula Ahnu Pulou

robotstxt: allowed

filter: keep


text:
Alofa: Fa'avae ai Aiga— Vaega 110
E lele le toloa ae ma’au i le vai
So’o se mea lava e i ai le lelei, e i ai fo’i ma le leaga, po’o a fo’i mea lelei e taumafai le tagata e fa’atino aua le aga’i i luma o le soifuaga, e le ‘asa lava ma ona leaga na te lepetia, peita’i, e le mafai e le leaga ona fa’aumatia le lelei.
Ua fa’apena le tulaga ua i ai nei le agia o Tagiilima, ma le mataupu na o latou soalaupule ai. O masalosaloga o le loto ua le mafai ai ona maua se malologa filemu, ma sa toe fa’ailoa e le lo’omatua o Sunema le to’alua o Tovi’o i a Tagiilima ma ona tuagane, ia mea na o la fafau ma le lo’omatua o Faiane, ma lona to’alua o Lopati, o lea ua mafua ai ona ala usu i le taeao le lo’omatua ma alu i le fale Fa’amasino e fa’aulu ai lana tagi.
E ofo le loto ma le mafaufau, atonu na lilo i manatu o le aiga o le a o’o i se tulaga fa’apea le latou fetufa’aiga ma le fa’atasiga peita’i, o lea ua tula’i mai le tulaga lea, ma ua lagona ai le loto o’otia ma le tiga.
Ina ua ma’ea ona fa’ailoa ane e Sunema i a Tagiilima ma ona tuagane le mea na o la faia ma Faiane, na va’aia e tuagane o le lo’omatua uiga filemu, ma le to’afimalie o lo latou tuafafine. E leai lava se popole po’o nisi tulaga e ono fa’apea ai ua le taofiofia ma ua taumafai ina ia fai le mea e sili atu ona leaga i a Faiane, e leai. Na mateia gata i toeaiina uiga ia o lo latou tuafafine i lea taimi. E o’o fo’i i se upu e tasi na tautala ane ai ia Sunema e tusa ai ma lana mea leaga ua fai, e leai lava se upu na gagana ai Tagiilima i lea taimi.
“Tagiilima, ou te fa’amaualalo atu ia te oe lo’u tuafafine ia e alofagia la’u aioi atu i a te oe, ia e alofa fa’amagalo mai ma’ua ma Sunema i lou loto alofa ma lou agaga fa’apalepale. O Sunema, o a’u fo’i lea, ia e alofa Tagiilima, o a ni masei a lenei fafine leaga ua e tiga ai, ia e alofa Tagiilima si o’u tuafafine, ia e fa’amagalo mai ma’ua ma lenei fafine, e leai se aoga i totonu o le aiga, ae ua na o mea masei ma mea leaga na te faia. Ia e alofa mai lo’u tuafafine, ia e alofa i mata o si a’u fanau, fa’amolemole Tagiilima. O a ni ma leaga ma si a ma fanau i totonu o le aiga, lafo ia i foga va’atele ma fa’agoto atu i le moana sausau, sau se aso ao se taimi, o le a maua ai se suiga lelei.”
Na fa’alogoina i lea taimi le tutulu o le lo’omatua, o ona loimata, ua na o le tafe fa’avai ifo i ona alafau. E leai se upu e tasi na tali atu ai i lona tuagane, ae ua na o le maligi ifo o ona loimata i lea taimi.
Na fa’aetia le fale atoa ina ua fa’apea ane Loimata. “Tina, ta toe o ia i lo tatou aiga, va’ai oe, ai loga e iloa e lou aiga, le tulaga na e o’o i ai ina ua e talanoa i lo’u tama, ma e tagi tagi i lou fia o’o mai e asi lou aiga, ailoga e i ai se tagata o lou aiga e alofa ia te oe, ta toe o Tina, ua lava fo’i lea, ma ou te le toe o’o mai i lou aiga Tina. O le mea sili ua va’ai o’u mata ma ua fa’alogo o’u taliga, ta o ia i lo tatou aiga, o lo’o fa’atali mai Tama ma tama. Ua ou le fia nofo fo’i i lenei mea, na o mea masei ma mea leaga ia ou te va’ai i ai ma ua pupula fo’i i ai o’u mata. Ou te le toe fia o’o mai i lou aiga, o tagata e nonofo mai, a’o loto ua silisili ona leaga, loto ‘ele’ele, letioa fo’i ae naunau i lou fia sau i lou aiga. Ina ia e va’ai ma e fa’alogo i mea ia e tutupu mai nei, tu i luga ta o Tina.”
Ua na o le tagi aue ue, nei o le lo’omatua i lea taimi. O tagata uma sa i ai, ua leai se tasi na toe talia se upu. Ua na o le tilotilo ane nei i a Tagiilima ma lana tagi i lea taimi, e aunoa ma se tala na toe tautala mai ai le lo’omatua. Na tu a’e nei i luga le teine o Loimata ma savali atu i lona tina.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Aoao Tetele O Le Itumalo
Afio le afio o ali'i
Afio afioaga i ali'i Fa'atui
Mamalu mai To'oto'o o le Faleula
Ma upu ia te oe le Manu'a Tele
OLOSEGA
Afio mai Tuiolosega ma lau malelega
Susu mai lou Usoali'i (Seumaala, Tuipolo ma Vo'a)
Susu mai le nofo ao (Tagaloa, Ena ma Tivao)
Maliu mai oulua to'oto'o (Malemo ma Malaepule)
Mamalu mai oulua le Toga, o lau toga Ape ma lou to'oto'o o Niuatoa ma upu ia te oe le Olosega
FALEASAO
Afio mai Aso'au o oe o le to'oto'o alii
Susu mai alii o le gafa (Vaitautolu, Ma'o, Liva, Seigafo, Ti'a, Tuisalia ma Ta'ita'i)
Maliu mai le fetalaiga ia te oe le Faleasao
Malaefono: Malae
Maota o Alii: Aso'au=Poulima
Igoa Ipu a Alii: Aso'au=Lagitafa faaifo malo tu, aumaia Mua'au tau
Sa'o Tamaitai: Aso'au= 1. Tapualeeleele 2. Lagitafa
Sa'o Aumaga: Tupua Igoa ipu=Lalagofaatasi
Toga: 1. Alava tualua 2. Matu mai vai
Lagi: Lagi i fa'alupega
TA'U
Afio le Tuimanu'a, o le la'au na amotasi
Susu mai Fa'atuiolemotu(Sotoa ma Lefiti)
Susu mai Sotoa, o ia o le Vaimagalo, o le tama a le malo
Susu mai Suafa o Lefiti, ma le pupualii(Moliga, Nua, ma Leasau)
Mamalu mai le fetalaiga ia te outou to'oto'o o le Faleula tau tagata
Alala foi upu ia te oe le Faletolu
(Malaefono, Maota, Igoa Ipu o Ali'i...etc o lo'o avanoa pe'a e fia iloa)
SILI
Susu mai Laolagi
Susu mai Usoalii
Mamalu mai oulua Suafanuu (Muasau ma Alega)
Mamalu mai le fetalaiga ia te oe le to'oto'o (Lolo)
Sosopo maia e matutua i le nu'u, ma upu ia te oe le Sili
FITIUTA
Afio mai lau afioga Galea'i, o le na mua i ao,
O le vaimagalo, o le tama'ita'i o le ao, o le se'etalaluma,
O le ilamutu o puapuaga
Susu mai le Faleifa, lau susuga Tufele, o le alofi o Amoa, Pomele,
Tau'ili'ili ma Moaali'itele.
Susu mai Maopu (Tei, Paopao, Nunu, ma Ale)
Maliu mai Suafanu'u, o Sa Matuafaiga o e na ulua'i tu'ia upu o le maota (Filiupu, Logoa'i, Ve'e ma Ale)
Susu mai Usoali'i (ali'i uma o le nu'u)
Maliu mai le fetalaiga i to'oto'o, o le Fale'ula tauaitu (La'apui, Sega, Ta'aga ma Laie~)
Mamalu mai le Folasa ma le aumaga paia.
OFU
Afio mai Misa'alefua
Susu mai Tamafa'alagia (Faoa ma Sai)
Susu mai Usoali'i (Tuiofu, Foisia ma Muasau)
Maliu mai oulua To'oto'o (Valega ma Le'i)
Ma upu ia te oe le Ofu.


text:
Tala o Fa’amasinoga
FALEPUIPUI I LE SASAINA O SEISI ALII I LE SUO
O le alii mai Auasi lea na ia sasaina le ulu o le isi alii i se suo, ua poloaina e le Faamasinoga Maualuga ina ia taofia o ia i le falepuipui mo faaiuga o vaiaso soso’o e lima, o se tuutuuga lea o lona faanofovaavaaia mo le lua tausaga.
O le Aso Faraile na te’a nei na amata tuli ai le faasalaga faafalepuipui a Lomitusi Uiagalelei, i le 6:00 i le afiafi o le Aso Faraile ae toe tatala i tua i le 6:00 i le afiafi o le Aso Sa.
Na uluai tuuaia Uiagalelei i le moliaga mamafa o le faaoolima i le tulaga lua faapea ai ma le faatupu vevesi i nofoaga faitele, ae i lalo o se maliliega sa ia sainia ma le malo, na ia tali ioe ai i le moliaga mama o le faaoolima i le tulaga tolu, ae solofua le moliaga o le faatupu vevesi i nofoaga faitele.
E lua tausaga na manatu le faamasinoga e faasala ai Uiagalelei i le toese, peitai ua faamalumalu lea faasalaga, ae faanofovaavaaia mo le 2 tausaga i lalo o tuutuuga a le faamasinoga.
E $500 le salatupe ua poloaina e totogia, atoa ai ma le $490 mo le pili o le falema’i a le alii na manu’a.
Ua faasa e le faamasinoga ia Uiagalelei ona toe nofo i Auasi, a ua poloaina o ia ina ia sui se nuu e nofo ai, ma ia auai i ni aoaoga e fesoasoani ai i le tulaga o le ita.
LAGA TUI
O le alii lea na ia ta sogia le isi alii i se agaese ma manu’a tigaina ai, ua ia ioeina le moliaga o le faaoolima i le tulaga muamua i lalo o se maliliega ma le malo.
Sa ta’utino Lag Tui, e 20 tausaga, i lona fa’ao’olima ia Enele Siapo, i se fa’alavelave na tula’i mai ia Tesema 3, 2011 i Pavaiai.
I faamaumauga a le faamasinoga o lo o taua ai e faapea, o se feeseeseaiga na tulai mai i le va o Tui ma Siapo, na tuli ese ai e Siapo ia Tui mai lona fanua, peitai na alu Tui i le fale ma sau ai ma le sapelu, ma ia faaoo ai loa manu’a ia Siapo.
I le talia ai e le faamasinoga o le tali ioe a Tui, ua solofua ai le moliaga mama o le faatupu vevesi i nofoaga faitele, ma ua faatulaga o le aso 13 o Iulai o le a lau ai lona faasalaga.
O lo o taofia pea Tui i le toese i Tafuna e aunoa ma se tupe sa faatulaga e tatala ai o ia i tua, ona o tulaga faaletonu
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
“Salu ma Savusa” sui tauva mo le tofi kovana ma le lutena kovana 2012
I se fa’atasiga a aiga, uo fa’atasi ai ma nisi o le au tusitala o le atunu’u, i le Aso To’ona’i ua te’a, na fa’alauiloa aloa’ia ai e le tamaitai fomai ia Dr. Salu Hunkin-Finau, lona avea ma sui tauva o le tofi kovana mo Amerika Samoa, i le faiga palota a Amerika Samoa, i le masina o Novema o le tausaga lenei.
Na saunoa Hunkin-Finau e fa’apea, o lana paga mo le tofi o le lutena kovana ua ia filifilia ai le susuga ia Iuniasolua Savusa, o se tasi o alo o le atunu’u ua silia ma le 30 tausaga o tautua i vaega’au a le malo tele ma e le’i umi ona litaea mai i ona tiute fa’alemiliteri.
Na litaea Savusa mai lona tofiga o le Command Sergeant Major o le vaega au a le Ami.
O le manulauti ua ta’ita’ia ai taumafaiga a “Salu ma Savusa”, e pei ona sa fa’alaua’itele i le fa’aiuga o le vaiaso, “Ua o’o i le Taimi”.
O Hunkin-Finau, sa avea ma peresitene o le Kolisi Tu’ufaatasi o Amerika Samoa i ni tausaga ua tuana’i, ma o le tikeri foma’i o lo o ia umia i le taimi nei, o se tikeri i tulaga o a’oa’oga, mai i le iunivesite a Hawaii i Manoa.
I lana saunoaga i le taimi o le fa’atasiga, sa taua ai e Hunkin-Finau e fa’apea, ua i ai nei nisi o sui tauva mo le tofi kovana. “Oute faafetai...i ou tuagane ua lafo aao mo lenei tauvaga. Oute faamalo i ai, aua e tasi lava le auga. Oute manatu matou te mananao lava i le mea e tasi, ina ia saili se malo e fesoasoani i ona tagata”.
Sa ia taua fa’apea, “o le fesili autu o lenei aso: o le a le mafuaaga ua ou fia alu ai i lenei tauvaga?”
“Oute manatua ai i le tala...ia Moretekai ma Eseta. Manaia le tala, aua ua avea Eseta ma masiofo. O le taimi lena o le saua o tagata i le aiga o Isaraelu. Ona faapea lea o se faamatalaga a Moretekai ia Eseta - Eseta, e le’i filifilia oe o lou aulelei. Leai. Atonu UA O’O I LOU TAIMI e te fesoasoani ai ma laveai i tagata i lou nu’u,” o a Hunkin-Finau lea.
“Ona ou faapea lea, o le autu lena o le ma tula’i ma Savusa - ‘Ua o’o i le taimi’,” o upu ia Hunkin-Finau, o se tasi o alo o le atunu’u ua loa lana tautua i tulaga o aoaoga i Amerika Samoa. “Ua sili nei i le 30 tausaga la’u tautua i totonu o le malo i le tulaga o aoaoga.”
“Ma o nisi o outou i lenei faatasiga sa avea au ma a outou faiaoga - ma nisi o a outou fanau, sa ou faiaoga ai,” o upu ia a Hunkin-Finau.
O le galuega faiaoga muamua lava a Hunkin-Finau sa tulai mai i le Aoga Maualuga a Leone mai le tausaga 1968 i le 1971.
Saunoa foi Hunkin-Finau fa’apea, o le tulaga lelei ma le mao’ae o se atunu’u, pe o le faigamalo, e iloa lea i le lelei ona a’oa’oina ona tagata, ma ulufale atu i galuega i totonu o se faigamalo po o pisinisi tua.
Sa fa’ailoa foi e Hunkin-Finau fa’apea ua leva tausaga o u’una’i atu ia e nisi o uo ma aiga, ina ia tauva mo le tofi kovana. “Alu, alu e fa’aaoga lou poto sa aumai e le Atua e tauva o le tofi. O la’u tali i ai, e le’i o’o i lo’u taimi’. O la’u tali fo’i i ai - o ‘au o le faiaoga, e le o se tagata i tulaga faapolokiki,” o upu ia Hunkin-Finau.
“Ae o lenei aso ua faia ai la’u filifiliga ma faailoa atu, ua ou tali i le valaau e avea ma sui tauva o le kofi kovana. Ua o’o i le taimi e tali atu ai i le valaau mo se suiga i le malo e saili ai se taitai e taitaiina le atunu’u i se tulaga filemu, lelei ma le faaeeina o le malo,” o upu ia a le sui tauva.
Sa ia saunoa foi faapea o lenei palotaga e le faapea pe o ai e matai, o ai e maualuga lona tulaga, pe o se sui tauva o se tamaitai pe o le ali’i; ae o lenei palotaga, pe o le tauvaga o le tofi, ina ia sailia se ta’ita’i e ta’ita’iina le malo ina ia manuia ona tagata.
“O le mea moni, ua o’o i le taimi e tulai ai se tamaitai e taitai ma tautuaina le tatou malo, aua, e au le ina’ilau a tamaitai,” o a Hunkin-Finau lea. “E ma ofoina atu ma le susuga ia Savusa le malosi, le poto ma le atamai mai le Atua, e tautuaina le tatou malo ma ona tagata.”
I vaiaso o i luma ua faamoemoe sui tauva e fa’asalalauina atu i le atunu’u a la fuafuaga, polokalama fesoasoani ma nisi mataupu mo le tulaga lelei o le malo ma le atunu’u pe afai e faamanuiaina.
Sa faafetaia e Hunkin-Finau le susuga ia Savusa i le talia o le valaau e avea ma sui tauva lutena kovana. Taua e Hunkin-Finau ua silia ma le 30 tausaga o tautua Savusa i le militeri ma o lona atamai faataitai e mao’ae ma taua mole malo.
I lana saunoaga fa’apitoa, sa fa’afetai Savusa i le Atua ona o lenei avanoa taua ua ia maua e tautua ai le atunu’u ma ona tagata, ina ua maea le 36 tausaga sa ia tautua ai i le militeri. Sa ia taua faapea sa ia tuua le atunu’u e tautua le malo tele i ala lea i le militeri.
E pei ona taua i faamaumauga a le militeri, o nisi o nofoaga i atunu’u mamao sa tautua ai Savusa e aofia ai le taua i Iraq ma Afganistan, lea na avea ai o ia ma taitai o nisi o vaega a le militeri.
Saunoa Savusa, o se tasi o fesili tula’i mai i le atunu’u - pe aisea ua ia litaea ai ona alu sa’o lea e avea ma sui tauva mo le tofi lutena kovana?
Na ia ta’ua, ua ia talitonu o lo’o i ai lona poto masani fa’ataitai o vaega au e mafai ona fesoasoani ia Hunkin-Finau mo le taitaiga o le malo o Amerika Samoa i se tulaga sili atu nai le mea o lo o i ai nei.
O se tasi o fesili tulai mai i le atunu’u - pe aisea ua ia tauva ai ma se tamaitai? O le tali, “oute vaai ia Salu e le o se tamaitai, ae o se ta’ita’i. O se ta’ita’i e mafai ona taitai ina le atunu’u i se tulaga e sili atu i le lumana’i e manuia ai le atunuu,” o lana upu lea.
O se isi fesili sa taua e Savusa o lo’o tulai foi i totonu o le atunu’u, pe aisea ua tauva ai se tamaitai i le tofi kovana, ma o le tali, “aisea e le mafai ai? O Salu o se taitai lelei.”
Saunoa foi Savusa, o se tasi o tomai ia te ia o le faufautua ma o lea tomai faapitoa e mafai ona ia faufautua ia Salu aua le taitaiga o le malo.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
O le afiafi o le Aso Lulu o le vaiaso nei ua faatulaga e le Matagaluega o le Puipuiga o le Saogalemu Lautele, o le a amataina ai la latou poloka masani i vaega eseese o le atunu’u, se’ia uma le faamanatuga o le tausaga fou ia Ianuari 2, 2012.
I se feiloaiga a le Samoa News ma le Sui Komesina o Leoleo, le tofa Leseiau Laumoli i le aso ananafi, na fa’ailoa mai ai e Leseiau e fa’apea, e amata atu lava i le 6:00 i le afiafi lea tautua masani a le Ofisa o Leoleo, se’ia mae’a le faamanatuga o le tausaga fou.


text:
Pule Fou A Le Iuni Lakapi a Samoa
Ua fa’alauiloa mai e le Iuni Lakapi a Samoa ua tofia se ali’i Samoae avea ma pule fou. O ia lea o Fred Amoa o lo’o galue nei i Aukilani Niu Sila.
O Fred Amoa o se loia na galue I le ofisa o le loia sili a Samoa ina ua fa’au’u ma i’u ana a’oa’oga fa’a loia mai le Iunivesite o Aukilani tusa ma le ova ile 20 tausaga talu ai. E fa tausaga na loia ai i Samoa alu ese loa ile 1992 e faigaluega ile ofisa o atu motu o le Pasefika i mea tau faiga faiva, ma le ogasami iHoniara ile Atu Solomona. O Amoa e iai lona tikeri MA i tulaga o tulafono o le gataifale mai Malta.
Ina ua ma’ea lea galuega, sa avea Amoa ma loia sili o le malo o Nauru ile tele o tausaga ma sa ia va’aia fo’ima le matagaluega o le gataifale ma ona tua’oi. Ile uma ai o lena auaunaga ile malo o Nauru na malaga atu lea i Niu Sila ma avea ai ma loia faufautua.
E iai lona uso i Amerika Samoa ole foma’iia Jeroma Amoa. O le au uso na a’o’oga uma i le kolisi o Sanele i Moamoa ma e fa’amatua uma i la’ua i ta’aloga o le lakapi, tenisi ma le soka. Op lo las tua’a, o le fofoga fetalai muamua lea o Samoa I lona fa’a to’a tuto’atasi o Amoa Tausilia. E omai Fred ma Jerome Amoa I Aleipata ma Lotofaga.
E tusa ma le to’a valu i latou sa talosaga mo le avanoa o le CEO e aofia ai ma tama’ita’i e to’a tolu. O Amoa na apalai mai Niu Sila a’o le to’atele e aumau iSamoa. E le’i mailoa se taimi o le’a taunu’u ai Fred Amoa iSamoa ma amata lana galuega o le CEO a le Iuni Lakapi a Samoa.
Ole suia fa’avavave o lenei tofi lea e umia e se tasi iloga i le lakapi i Samoa, Su’a Peter Schuster na mafua lea ini faitioga a le kapiteni a le Manu Samoa ma isi o le au e fa’asaga ia Su’a ma nisi ofisa o le Manu Samoa.
Ile uma ai o ta’aloga mo le Iup ole lalolagi lea sa faia i Niu Sila ia Oketopa o le 2011, na amata ai loa ona fa’asalalau i nusipepa e aofia ai ma le Samoa News, leitio ma TV faitioga e fa’atu ia Su’a, le pule o le au, Tuala Mathew Vaea, ma le sui ta’ita’ifono o le Iuni Lakapi a Samoa, Lefau Harry Schuster.
Fai mai le kapiteni, Mahonri Schwalger, o lana sui kapiteni, Seilala Mapusua, King George Stowers, ma isi tama sinia o le Manu Samoa, o Su’a, Tuala, ma Lefau ua latou le totogia tupe sa fuafua mo tama ta’a’alo pe’a uma a latou ta’aloga ta’itasi ile taimi o le ta’amilosaga o le Ipu ale lalolagi. O nisi o fa’asea fai mai ua ave fua e latou nei ofu lakapi na fa’a agaga mo le Manu Samoa ia latou uo ma aiga ae le tufaina itama ta’a’alo.
O isi tu’ua’iga ua ponaia ai Su’a ma le vaega ile faia lea o ni pati, ma inu pia ma pisapisao i fale talimalo na nonofo ai le Manu Samoa ua fai lea ma fa’alavelave i sauniuniga a le au ia latou ta’aloga.
Fai mai le kapiteni ma isi tama ta’a’alo, o Su’a nao atu e tafafao ae le’i o atu e fesoasoani i le taumafaiga o le fa’amoemoe ia i’u ma le manuia taumafaiga aua se manuia mo Samoa.
Ina ua maua e le palemia o Samoa nei tu’ua’iga mai tama o le Manu Samoa, sa nanati ai loa ona fa’asalalauina o avanoa uma o ofisa sinia a le Iuni Lakapi a Samoa. Sa poloa’ina e Tuila’epa Lupesoliai Sa’ilele Malielegaoi o le ta’ita’ifono toe palemia o Samoa ia faia se su’esu’ega i tupe na fa’amealofa atu e tagata mai Amerika Samoa, Niu Sila, Samoa ma Amerika aua le fa’amoemoe o le au ale atunu’u mo le Ipu o le lalolagi.
E le’i nofonofo Su’a, Tuala, Lefau ae na tapena fo’i la latou kemupeni mo le fa’a leleia o latou igoa mai nei tu’ua’iga ua fa’asaga atu ia ilatou. O lea sa fa’atalatalanoa ai le to’atolu nei i leitio, TV ma nusipepa e tali atu i fa’asea a tama o le Manu Samoa ua fa’asino ia latou.
Ile amataga o le tausaga nei a maua ai le liptoi ale au su’e tusi ma iloa e leai se fa’aletonu o le tala o le tupe a le Iuni Lakapi a Samoa i tupe na sa’ili mo le ta’amilosaga o le Ipuo le lalolagi. I’u ina fa’ato’ese Tuala ia Samoa ia fa’amagalo lona tagata ini sese sa ia faia a’oia ta’ita’ia le au. Sa iai se fa’asalaga a lona nu’u e matai ai o Leauva’a na faia ia te ia.
O Tuala ua le toe ta’ita’i au ae ua toe fo’i i lana galuega masani o le kolenia lea o le tupulaga fai mai a Samoa ile lakapi i nofoaga koleni ua saunia lelei i Alafua.
O Fuimaono Titimaea Dick Taufa, lea sa faia’oga mo le Manu Samoa I le taimi o le Ipu o le lalolagi o lo’o fa’atalitali fo’i pe nate toe mauaina le avanoa o le faia’oga ile au a le Manu Samoa. O Su’a e le’itoe apalai ile tulaga o le CEO. Fai mai a ia ise talanoaga ma le tusitala a le To’asavili, ua o’o fo’i ile taimi e tatau ai ona tilotilo i nisi vaeaga o le lakapi e fa’aaoga iai le taleni na tu’uina mai ele Atua ia te ia.
“O lea lava oute talavou ma o le’a fa’aaoga nisi o o’u taimi e atina’e ai le lakapi i tupulaga talavou o le atunu’u,” o lana tala mai lea ise talanoaga ile telefoni mai Apia ile aso Tofi.
Fai mai Su’a o tu’ua’iga ua a’afia ai nei lana galuega ma o le’a tula’iese mai ai, e le moni ma e le fa’amaonia fo’i. “Oute le’i alu oute tafao iNiu sila. Na ala ona ou alu o le fesoasoani ma galulue fa’atasi ma tama ta’a’alo imea latou te fia fai pe maua. E leai fo’i nisi o lo’u aiga na tufa fua iai ni ofu lakapi ma ni pati sa matou pisapisao ai ma uo pei ona tu’ua’iai a’u ma isi. O nei mea uma e ala mai lea ise tagatae to’atasi. O le ali’i lea o Fatu ua ia fa’aoso’oso ia Mahonri ma tama o le Manu Samoa e fai nia latou faitioga ia te a’u ma le au Malaga ona e ita ia te a’u,” o le fa’asoa mai lea a Su’a.
Na fa’amalamalama mai e Su’a o Fatu Tauafiafi, o se tagata tusitala sa avea ma so’o upu a le Iuni Lakapi a Samoa ma sa i lalo o lana va’ava’aiga. Sa iai se ela i lana tautua ma fa’amuta ai lana galuegha e Su’a i le Iuni Lakapi.
Ona alu lea o Tauafiai ma galue i le nusipepa o le Samoa Observer I Apia. Mulimuli ane ina ua su’e se so’o upu a le Manu Samoa e malaga ma le au ile ta’amilosaga o le Ipu a le lalolagi na faia i Niu Sila ia Oketopa o le tausaga ua te’a, na toe ofi ai Tauafiafi i totonu o le Iuni lakapi a Samoa.
“E iai ni uo malolosi a Fatu itotonu o le iuni na ala ai ona toe fa’a faigaluega ai o ia ae sa ou te’ena lea faiga. Sa maua fo’i lana alauni ile taimi na avea ai o ia ma so’o upu o le au. O lona ita ia te a’u ina ua ou tulia o ia mai le galuega o lea na ia faia ai ni so’otaga ma le kapiteni ma tama sinia o le Manu Sama e tusi ni tusi fa’asea ile palemia ma nusipepa ia afaina ai a’u ma la’u galuega,” o le tala lea a Su’a.
“Sa le tatau ona tutupu nei mea aua o fa’afitauli na fegai ma le Manu Samoa, sa matou talanoaina ma le kapiteni ma isi ma toe teuteu mata’upu sa alia’imai. O nei tu’ua’iga ua fa’alau iloa mai ua te’i ai lo’u tagata,” o le fa’aopo’opo mai lea a Su’a.
Fai mai Su’a e tele ni tama ta’a’alo o le’a fesoasoani iai i le taumafai ona maua ni konokalake e ta’a’alo ai i atunu’u ifafo. “E le fa’apea o le’a mafai uma e tama ta’a’alo ona tui le ofu Olopeleki, le Wallabies ma le Manu Samoa. O le’a ou fesoasoani malosi ilea tulaga e fa’alauiloa atu le latou taleni ile lalolagi. Atonu e iai se aso ona toe fo’i mai lea ma ta’a’alo ile Manu Samoa,” ole tala lea a Su’a.
O Su’a o se tagata lauiloa ile lakapi ilona tulaga fulupeki a’o ta’alo ile Manu Samoa. Ina ua litaea mai le ta’aloga sa avea o ia ma se tasi o laufali iApia. E le’i umi ave tofi loa Su’a e fai ma faia’oga a le Manu Samoa ile taimi tonu na tofia ai Papali’i Peter Fatialofa nate kapiteni ina le Manu Samoa.
Ile tausaga 1991, na ta’ita’i ai e Su’a le Manu Samoa i fa’aga tama o le Ipu o le lalolagi na faia iEuropa. O i’ina na fa’ato’a tofo ai le lalolagi ile saua ma le mata’utia o le pu’e, ta’alo ma toa o le tama Samoa.
E leiloa ele to’atele Samoa ina ua ta’a’alo ae ina ua uma le ta’amilosaga, ua pepese ma alalaga tagata ma maofa ise atunu’u la’ititi, fa’atauva’a, toe tino mimiti latou tagata ta’a’alo ae pei o le tagi male fe’ai o le liona i taimi o ta’aloga.
Na tulaga ono ai Samoa ile fa’atulagaga o au ale lalolagi ilena tauasaga. Sa toe malaga Su’a ma le Manu Samoa i Aferika i Saute ile ta’aloga o le Ipu a le lalolagi ile 1995. Ile toe fo’i i Samoa ole au na litaea ai Su’a ma le faia’oga o le Manu Samoa ae tula’i mai ai se tasi fa’amatua o le Olopeleki, le Samoa ia Tuifa’asisina Bryan Williams e avea ma faia’oga a le Manu Samoa.
Sa tele nisipolokalama na galue ai Su’a mai lea vaitaimi ile fa’aleleia o a’a’a’oga o le tupulaga ile lakapi. Ile tausaga 2007, sa vala’auina ai Su’a e le Iuni Lakapi a Samoa e tula’i mai ile tofi o le CEO e suia ia Tuilagi Sapiele ua ale ese.
Na fesiligia Su’a ini matati’a na ia fa’atuina i lana lima tausaga a’o pule ile Iuni lakapi a Samoa. Fai mai Su’a o le sini pito i sili o le siamupini lea o Samoa i le lalolagi atoa ile ta’ito’afitu ini nai tausaga ua mavae atu. O isi matati’a o le faia’ina lea o Ausetalia ma le tulaga ua iai nei Samoa ua i luga o au e 10 ua au pito i malolosi o le lalolagi.
“O Italia ma Sikotilani ua i lalo ane ile apefa’i o le fa’atulagaina o au malolosi ua ia nei.”
Na ta’ua e Su’a o le ta’amilosaga ile Ipu a le Pasefika lea e au atu iai le Manu Samoa ia Iuni e faia lea iIapani, o le’a fetaui ai Samoa, Fiti, Toga ma Sapani. A uma lea ona malaga sa’o mai lea o le Manu Samoa i Apia e faia ai sa latou ta’aloga ma le au masi’imai Sikotilani ia Iuni 23.
Fai mai a Su’a e ma’eu le aga’i i luma o le fa’aleleia o le ta’aloga lakapi a Amerika Samoa talu ona tula’i mai kovana Togiola Tulafono i le tulaga o le ta’ita’ifono. “Matou te talatalanoa ma le kovana pe’a malaga mai i Apia i pisinisi fa’a lakapi ma e atagia mai ai lona sogasoga i lona taumafai mo le atina’eina o le lakapi mo tupulaga a Amerika Samoa,” o le tala mai le a Su’a.
Fai mai a ia ona o le’a alu ese ma le tofi o le CEO, o lo’o tau mafaufau pe tafao mai i Amerika Samoa ile vaitaimi o le fitu ale TMO Marist Pago lea e faia ile aso 13ma le 14 o Apelia.
“E manaia fo’i ia avanoa pupu’u e asiasi atu ai ile tou motu e matamata i ta’aloga ma feiloa’i ai i uo ua leva ona au mau i le Tutuila,” ole fa’amataga lea a Su’a.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Tala i ta'aloga
FA'AFOU LE KONEKARATE A LE TAMA O OSI UMENYIORA
Ua faaalia le fiafia o le au a le New York Giants lea na siamupini i le Super Bowl o le tausaga lenei, ina ua maea ona toe sainia le konekarate a le alii o Osi Umenyiora ma le latou au mo le tulaga o le vaega puipui (defensive end)
Na faamaonia mai e le pulega a le au a le Giants e faapea, ua maea ona saini le latou konekarate ma Osi, ma o se lagona fiafia i le pulega ona ua mafai ona faataunuu lea fuafuaga, atoa ai ma le latou viia o Osi i le lava o lona onosa’i, e pei ona faaalia e le alii o Jerry Resse, o le pule sili lea a le au.
E $4.7 miliona le konekarate ua maea ona sainia, ma o le 10 ai lenei o tausaga talu ona taalo Osi mo le Giants.
"Ua ou fiafia lava ina ua uma ona saini la'u konekarate, o le a matua fuli ou te koleni," o le tala lea a Osi.
E ono tausaga soso'o o avea Osi ma tama ta'alo i le Defense i le mea tau o le pu'e i tua o le laina le quarterback a le isi 'au, po'o (sack), na 'o le 2008 lea na ta'alo ai talu ai le leaga o lona tulivae.
O ia na mauaina le fa tausaga soso'o lava o maua e ia le pu'e i tua o le laina e puipui le quarterback po'o pu'e i tua atu o le laina o le (offensive line) i (sacks).
Na maua o ia e le QB a le isi 'au i le 2004 (7.0), 2005 (14.5), 2006 (6.0), 2007 (13.0), ma le 2009 (7.0), Na tutusa ma Tuck i le tausaga 2010 e ta'i (11.5) ae tutusa nei ma Lawrence Taylor i le ta'i fa tausaga o avea pea ia i le pu'e i tua o le QB a le isi 'au.
I le tausaga na te'a na o le iva ta'aloga na ta'alo ai Osi ina ua afaina lona 'aao i le latou ta'aloga ma New Orleans, na fa'atoa ta'alo lava i le ta'aloga o le playoff.
O LE TAUSAGA NEI, UA TAUA AI LE FITU MA LE MAORI, O ALL BLACKS UMA
Talu ona amata mai le au a le Maori All Blacks, o le tausaga muamua lenei ua aloaia ai le faaigoaina o le latou au o le All Black, lea e aofia ai foi ma le latou au taitoa 7, ma ua talafeagai ma le latou malaga taamilo i Europa i le masina o Setema.
Na taua i le Susuga ia Steve Tew, o le CEO a le Iuni lakapi a Niu Sila, "O se taimi muamua lea ua taua ai i le lalolagi e uiga i le latou 'au Fitu ma le 'au a Maori lea ua fa'atoa tusi i totonu o tusitusiga, e fa'ailoa ai o le All Blacks nei 'au e lua." sa toe fa'apea mai, "leaga o la e i ai fo'i le isi 'au o le All Blacks e igoa o le Junior All Blacks."
O le mea na tuai ai ona tu'u i lalo i tusitusiga pe tu'u i totonu o pepa nei 'au e lua, leaga sa le'i mafai e Niu Sila ona fa'atupeina i a latou malaga pe a o nei e ta'amilo pe (tour) fo'i i se atunu'u.
Fai mai le ali'i pule lea o le Lakapi a Niu Sila, o Steve Tew, "O lona uiga la e tatou talanoa nei i le $100 miliona i tausaga uma lava e tau taofiofi mai ai tama ta'aalo lea ua gasolo atu i isi atunu'u i le tele o tupe la e ofa mai i o latou konekarate i isi atunu'u."
"O le taimi nei ua mana'omia lava le 'au ai o nisi kamupani mai i isi atunu'u e lagolagoina le All Blacks i o latou ta'aloga, aemaise ai i atunu'u e fafo."
Na taua i le Pule o le Iuni, "I le Fitu e amata mai i Dubai se'i o'o atu lava e Las Vegas ma isi taulaga tetele o le lalolagi, e fa'alele ai le fu'a a le All Blacks i malae e siamupini mai ai, fa'atasi ai ma le 'au a Maori All Blacks."
"O le tausaga lea o le sau nei, o le a amata mai ia Oketopa se'i o'o atu ia Me o le isi tausaga, ae le i iloa i ai pe te'i ua o'o i le isi tausaga lea, ua fa'aopoopo mai nisi atunu'u, fa'atasi ai ma le Olimipeka i Rio de Janeiro i Brazil i le 2016."
Fai a ia, "E pei o le 'au lea a Maori, lea o lo'o latou fa'aaogaina le Fu'a o le All Blacks i atunu'u e ta'aalo ai, a'o lea la ua taua nei o le All Blacks fa'atasi ai ma le Fitu i ta'aloga o le lalolagi."
"O le vaivaiga lava lea ua tula'i mai, o le lava lea o tupe maua e tama ta'aalo lea ua fai ma mou malie atu i le tele o tupe e ofa mai i isi atunu'u."
Fai mai le fa'amatalaga a le ali'i pule o Lakapi a Niu Sila, "O le mea lava i titilo i ai le atunu'u, so'o se tamaititi lava e ola a'e i totonu o Niu Sila, ua lana miti lava lena, o le fia ta'alo mo le All Blacks. Le ta'aloga ua iloa ai le latou atunu'u i le lalolagi, ma o le numera tasi i le lalolagi i taimi uma e taua ai le nei mea o le lakapi."
UA MAITAUINA LE TOE SAU FO'I O LE CRUSADERS
Ua vaaia le toe malosi mai o le au a le Crusaders ae ua latalata i le faaiuga o le taamilosaga o le Super 15 e pei ona faagasolo i le taimi nei. O le taimi nei, ua lona lua le Crusaders i le faalogo o ai i le taamilosaga i ai e 51 i le 53 a le Chiefs o loo tulaga muamua.
E na o le lua taaloga muamua a le Crusaders ae manunu’a loa nisi o ana tama iloga, peitai o se taimi muamua lea faatoa toe taaalo faatasi uma ai tama lelei o le au, ma e foliga mai ua tala feagai le lelei mai o le Crusaders ae oo loa i le taimi o le pau ma nofo (playoff).
Ua vaaia ai fo'i le toe alualu i luma o lenei 'au i le taimi lava lenei i so'o se tausaga lava i le sefulu ma ona tupu ai nei o tausaga talu ona lelei mai le 'au lenei.
Talosia ia aua ne'i toe lavea mai se isi tama lauiloa o lenei 'au, aua na o le pau lea o le 'au e tumu i tama All Blacks i tausaga uma. E pei lava o le la'asaga lea e faia e le to'atele o tama lakapi.
Ae e sao i totonu o le 'au a le Crusaders ia faigofie fo'i ona e ofi atu i totonu o le All Blacks.
Fa'aliliuina e Toleafoa Haserota Auva'a
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
MANA’O TOGIOLA E TALANOA LE ATUNU'U
Ua talia e le alii kovana se fautuaga a le alii Faipule o le Konekeresi, ina ia talo se talanoaga a le atunuu e talanoaina ai le mataupu e uiga i le lumanai o Tutuila ma Manu’a, i upu fai o malo ma le malo tele o Amerika.
O lea fonotaga o le a sasa’a ai le tofa ma iloilo ai se faautaga a tupu ma faauluuluga o le atunuu, poo fea o loo taoto ai o latou finagalo i se ituaiga faigamalo e talafeagai ma fetaui mo Tutuila ma Manu’a ma lona lumana’i.
Saunoa le matua ia Togiola Tulafono i luga o lana polokalame i le faaiuga o le vaiaso na tea nei e faapea, o loo i ai le fuafuaga o le a talo se feiloaiga tu’u faatasi a le atunuu pe a toe tauaofia le tauaofiaga lona fa o le Nofoaiga lona 32 a le Fono Faitulafono ia Iulai, ma vaavaai ai loa i se auala e mafai ai ona feiloai faatasi le atunuu mo le talanoaina o lenei mataupu.
Na teena e Togiola faamatalaga e faapea, o le palota a le atunuu sa tuuina mai i le taimi o le Faavae, o le faaiuga lava foi lena i le fesili sa faatula’i, pe o le a se ituaiga faigamalo e finagalo i ai Tutuila ma Manu’a mo i latou.
“E sese le manatu lena, e le’i aofia ai lava le mataupu i le faigamalo i le taimi o le Faavae, o le mafuaaga lena ua ou manatu ai, e lelei pe a amata se talanoaga a le atunuu, maua le avanoa e faasoa mai ai finagalo o tupu ma tamalii, faapea tupulaga i se ituaiga faigamalo e talafeagai mo tatou i le lumanai,” o le saunoaga lea a Togiola.
Saunoa Togiola e faapea, o se tasi o mea ua faateia ai tele o ia i lenei vaitau, o nisi o tagata matutua o loo latou teena pea lenei mataupu, ona o le manatu fai mai afai ae tupu le mea lea, o le a le toe maua faamanuiaga o loo latou maua mai le malo tele e pei o le Saogalemu ma siaki o le Medicare.
O nei talaiga sese o loo faasalalau e nisi o i latou o loo faia molimau pepelo i le atunuu e pei ona saunoa Togiola, ma ua avea ai ma auala ua taitai sese atu finagalo o tagata i lenei mataupu.
Na faamaonia e Togiola e faapea, o le toatele o tagata sa tautua i vaega au a le malo ua malolo litaea, faapea ai ma nisi sa galulue i galuega lautele a le malo tele ua malolo litaea foi, o loo nonofo ma aumau nisi o i latou i totonu o Samoa, peitai e le o avea lo latou aumau ma nonofo i Samoa, le malo Tutoatasi ma itu ua taofia ai faamanuiaga ma penefiti o loo latou maua mai i le malo tele, ae o loo faaauau pea ona o latou taliaina nei faamanuiaga.
O se tasi foi o manatu ua tele ina faafefe ai tagata o le atunuu, fai mai afai ae tutoatasi Amerika Samoa o lona uiga o le a motusia faamanuiaga tau tupe o loo maua mai i le malo tele.
Saunoa Togiola, e le moni ia faamatalaga, ona o loo faaauau pea ona tuu atu e le malo tele lana fesoasoani tau tupe i nisi o teritori o loo pulea lava e i latou a latou faigamalo e pei o Palau, CNMI, Guam ma le Marshall Island, e tutusa lava foi ma faamanuiaga tau tupe o loo sasa’a mai mo Amerika Samoa, e ui e eseese le tulaga o loo i ai tatou ma isi teritori a le malo tele.
Na taua e le alii kovana e faapea, e le mafai ona manuia taumafaiga o loo agai atu i ai le atunuu pe afai e faavae manatu ma lagona o tagata i talaiga sese ma upu faatupu o loo faasoa atu e nisi o tagata, ae ua tatau ona tulai mai lenei tupulaga e fai sona sao mo isi tupulaga o loo mulimuli mai.
“O lea ua 110 tausaga o tatou ae ae i manuia sa faatulai mai e tupulaga ua mavae atu, ae o le fesili, ua i ai ea se mea lelei ua faia e le tatou tupulaga mo isi tupulaga o loo mulimuli mai,?” o le saunoaga lea a le alii kovana.
“O le tali, e leai ma se tatou mea o faia o tupulaga o loo mulimuli mai, o lona uiga, ua tatau nei ona tulai ma fai so tatou sao mo tatou fanau o loo agai mai, aua foi tatou te loto fua ia Samoa pe a latou faailoa mai manuia ua latou maua ona o le tulaga ua latou i ai, ae saili so tatou ai mo le lumanai,” o le saunoaga faaiu lea a le alii kovana.
I lana saunoaga i le faamanatuina o le aso tuugamau mo fitafita na maliliu i le taua, atoa ai ma tuaa ua afu la latou tautua, na faamamafaina ai foi e le alii kovana le tatau lea ona fesili le augatupulaga lenei, pe o le a sa latou mea ua fai mo le isi augatupulaga o loo mulimuli mai.
Saunoa Togiola, o le tupulaga alofa ma lelei latou te faatula’i ni mea lelei ma aoga mo tupulaga o loo mulimuli mai.
O le mataupu e uiga i se faigamalo talafeagai mo Amerika Samoa, e le fou i le faafofoga a le atunuu, ona ua tele i ai manatu ma ua oo lava foi ina siisii ai le tai i nisi o saunoaga mai tamalii ma taitai o le atunuu, ona o lenei lava mataupu, peitai na saunoa Togiola, e le mafai ona silafia e Tutuila ma Manu’a le taua o nei mataupu sei vagana ua nonofo i lalo ma talanoa.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
1 Matou te atalitonu i le eAtua, le Tamā Faavavau, ma Lona iAlo, o Iesu Keriso, ma le oAgaga Paia.
2 Matou te talitonu o le a faasalaina tagata ona o a latou alava agasala, ae lē ona o le esolitulafono a Atamu.
3 Matou te talitonu e ala i le aTogiola a Keriso, e mafai ai ona efaaolaina tagata uma, e ala i le iusiusitai i otulafono ma usauniga o le Talalelei.
4 Matou te talitonu o uluai mataupu autu ma asauniga nei o le Talalelei: muamua, eFaatuatua i le Alii o Iesu Keriso; o lona lua, iSalamo; o lona tolu, oPapatisoga e ala i le faatofuina mo le ufaamagaloga o agasala; o lona fa, Faaeega o flima mo le gmeaalofa o le Agaga Paia.
5 Matou te talitonu e ao ina avalaauina se tagata e le Atua, e ala i le evaloaga, ma ala i le faaeega o ilima o i latou o e o i ai le opule, e utalaʼi atu ai le Talalelei ma faia fsauniga o i ai.
6 Matou te talitonu i le afaatulagaga lava lea sa i ai i le Ekalesia Anamua, e pei o, eaposetolo, iperofeta, oepikopo, aoao, utagata folafola le talalelei, ma isi tofiga faapena.
7 Matou te talitonu i le ameaalofa o egagana, ivaloaga, ofaaaliga, ufaaaliga vaaia, ffaamaloloina o maʼi, gfaamatalaga o gagana, ma isi mea faapena.
8 Matou te talitonu o le aTusi Paia o le eafioga ia a le Atua e tusa ma mea ua itonu ona faaliliuina; matou te talitonu foi o le oTusi a Mamona o le afioga ia a le Atua.
9 Matou te talitonu i mea uma na afaaali mai e le Atua, mea uma ua ia faaali mai nei, ma matou te talitonu foi o le a ia efaaali mai le tele o mea silisili ma le tāua tau i le Malo o le Atua i le lumanai.
10 Matou te talitonu i le afaapotopotoina moni o Isaraelu ma le toefuataiga mai o eItuaiga e Sefulu; ma o le a faatuina iSiona (le Ierusalema Fou) i luga o le konetineta o Amerika; o le a onofotupu lava Keriso i le lalolagi; ma, o le a ufaafouina le lalolagi ma maua lona fmamalu gfaaparataiso.
11 Matou te taʼutino atu ua ia i matou le aaiā tatau matou te tapuai atu ai i le Atua Mamana e etusa ai ma o matou lava ilotofuatiaifo, ma ua matou tuuina atu foi lea lava aiā tatau i tagata uma, e faitalia i latou, pe faapefea, po o fea, po o le a foi le mea latou te otapuai atu i ai.
12 Matou te talitonu i le usiusitai i tupu, peresitene, faipule, ma faamasino, i le usiusitai, faamamaluina, ma le lagolagoina o le atulafono.
13 Matou te talitonu i le afaamaoni, amiotonu, enofomama, agalelei, amiomama, ma le ifaia o mea lelei i tagata uma; e moni, e mafai ona matou faapea atu, ua matou mulimuli i le oapoapoaiga a Paulo—Matou te talitonu i mea uma, matou te ufaamoemoe i mea uma, ua uma ona matou onosai i mea e tele, ma ua faamoemoe o le a mafai ona matou fonosai i mea uma. Afai o i ai nisi mea e gmamā, matagofie, pe logoleleia pe tauleleia, matou te saili atu i nei mea.


text:
Vaega 84
1–5, O le a fausia le Ierusalema Fou ma le malumalu i Misuri; 6–17, Ua tuuina mai le faasologa o le perisitua mai ia Mose e oo atu ia Atamu; 18–25, O le perisitua maualuga ua umia le ki o le malamalama e uiga i le Atua; 26–32, O le perisitua maualalo ua umia le ki o le auaunaga a agelu ma le talalelei sauniuni; 33–44, E maua e tagata le ola e faavavau e ala i le tautoga ma le feagaiga o le perisitua; 45–53, E faamalamalama e le Agaga o Keriso tagata, ma ua taoto le lalolagi i le agasala; 54–61, E ao ina molimau atu le Au Paia e uiga i mea ua latou maua; 62–76, Ia latou talai atu le talalelei, ma o le a mulimuli ai faailoga; 77–91, Ia o atu toeaina e aunoa ma ni tupe po o ni ete, ma o le a tausi i latou e le Alii i mea latou te manaomia; 92–97, Ua faatali mai mala ma fetuu mo i latou o e e teena le talalelei; 98–102, Ua tuuina mai le viiga fou o le togiolaina o Siona; 103–110, Ia tuu atu i tagata taitoatasi ia tu i lona lava tofi ma galue i lona lava valaaulia; 111–120, Ia folafola atu e auauna a le Alii le inosia o le faatuufuaga o aso e gata ai.
1 O Se Faaaliga a Iesu Keriso i lana auauna o Iosefa Samita, Laitiiti, ma toeaina e toaono, aʼo latou tuufaatasi o latou loto ma asii aʼe o latou leo i lugā.
2 Ioe, o le afioga a le Alii e faatatau i lana ekalesia, ua faatuina i aso e gata ai mo le atoefuataiga o ona tagata, e pei ona sa ia fetalaia e ala mai i fofoga o ana eperofeta, ma mo le faapotopotoina o lana iau paia e tutu i luga o le oMauga o Siona, lea o le a avea ma aai o uIerusalema Fou.
3 O le aai lea o le a fausia, e amata mai i le fanua o le amalumalu, lea ua tofia e le tamatamaiaao o le Alii, i tuaoi i sisifo o le Setete o Misuri, ma ua faapaiaina e le lima o Iosefa Samita, Laitiiti, ma isi o e na fiafia tele i ai le Alii.
4 E moni o le afioga lenei a le Alii, ia fausia le aai o aIerusalema Fou i le faapotopotoina o le au paia, e amata atu i le nofoaga lenei, le nofoaga lea o le emalumalu, le malumalu lea o le a faatuina i le tupulaga lenei.
5 Aua e moni e lē mavae uma atu le tupulaga lenei seia fausia se maota mo le Alii, ma nofo ai i luga se ao, le ao lea o le amamalu lava o le Alii, lea o le a faatumulia ai le maota.
6 Ma atalii o Mose, e tusa ma le Perisitua Paia na ia maua i lalo o le alima o le tamā-o-lana-ava, o eIetero,
7 Ma na maua e Ietero i lalo o le lima o Kalepo;
8 Ma na maua e Kalepo i lalo o le lima o Eliu;
9 Ma na maua e Eliu i lalo o le lima o Ieremai;
10 Ma e Ieremai i lalo o le lima o Kato;
11 Ma e Kato i lalo o le lima o Esaia;
12 Ma na maua e Esaia i lalo o le aao o le Atua.
13 Na ola foi Esaia i aso o Aperaamo, ma sa faamanuiaina e ia—
14 O aAperaamo lea na ia maua le perisitua mai ia eMekisateko, o lē na mauaina le perisitua e ala i le gafa o ona tamā, seia oo lava ia iNoa;
15 Ma mai ia Noa seia oo ia aEnoka, e ala i le gafa o o laua tamā;
16 Ma mai ia Enoka ia aApelu, o lē na fasiotia i le etaupulepulega faalilolilo a lona uso, o lē na imauaina le perisitua i poloaiga a le Atua, i le lima o lona tamā, o oAtamu, o lē o le uluai tagata—
17 O le aperisitua lea sa i ai pea i le ekalesia a le Atua i tupulaga uma, ma ua aunoa ma se amataga o aso po o se iuga o tausaga.
18 Ma sa faamau foi e le Alii se aperisitua i luga o eArona ma ana fanau, ia latou tupulaga uma, le perisitua lea ua i ai pea lava foi ma itumau e faavavau faatasi ma le perisitua lea ua tusa ma le faatulagaga sili ona paia a le Atua.
19 Ma o le perisitua tele lea e pulea le talalelei ma umia le ki o amealilo o le malo, o le ki lava lea o le emalamalama e uiga i le Atua.
20 O lea, o ona asauniga, ua faaalia ai le mana o le faale-atua.
21 Ma a aunoa ma ona sauniga, ma le apule o le perisitua, e lē faaalia mai le mana o le faale-atua i tagata i la le tino;
22 Aua a aunoa ma lea, e leai se atagata e mafai ona vaai i fofoga o le Atua, le Tamā lava, ma ola.
23 O lenei, o lenei mea sa aoao manino atu e aMose i le fanauga a Isaraelu i le vao, ma saili ma le filiga e efaapaia lona nuu ina ia mafai ona latou ivaai i fofoga o le Atua;
24 Peitai sa latou afaamaaa o latou loto ma lē mafai ai ona latou gafatia ona luma; o lea, na tauto ai le Alii i lona etoasa, ona sa mumū aʼe lona toatamai e faasaga ia te i latou, e lē tatau ona latou iulu atu i lona malologa, o le malologa lea o le atoatoaga o lona mamalu, aʼo latou i ai i le vao.
25 O lea, na ave ai e ia aMose i fafo mai totonu o i latou, ma le ePerisitua Paia foi;
26 Ae sa i ai pea le aperisitua maualalo, le perisitua lea ua umia le eki o le iʼauaunaga a agelu ma le talalelei sauniuni;
27 O le talalelei lea o le talalelei o le asalamo ma le epapatisoga, ma le ifaamagaloina o agasala, ma le otulafono o poloaiga ufaaletino, ia na faia e le Alii i lona toasa ia tumau pea i le aiga o Arona i totonu o le fanauga a Isaraelu seia oo mai ia fIoane, o lē na faatu mai e le Atua, ua gfaatumuina i le Agaga Paia mai le manava o lona tinā.
28 Aua sa papatisoina o ia aʼo i ai lava o ia i lona tamaitiiti, ma sa faauuina e le agelu a le Atua i lenei mana i le taimi na valu ai aso o lona matua, e faatoilalo le malo o Iutaia, ma afaasaʼosaʼo le ala o le Alii i luma o mata o lona nuu, e saunia ai i latou mo le afio mai o le Alii, o lē ua tuu atu i ona lima le emana uma.
29 O lenei foi, o tofi o le toeaina ma le epikopo, o ni afaaopoopoga tatau ai i le perisitua maualuga.
30 O lenei foi, o tofi o le aoao ma le tiakono, o ni faaopoopoga tatau ai e o le perisitua maualalo, o le perisitua lea na faamau i luga o Arona ma ona atalii.
31 O lea, e pei ona Ou fai atu e uiga i atalii o Mose—ona o atalii o Mose ma atalii foi o Arona o le a osia se ataulaga mu ma se taulaga e taliaina i le maota o le Alii, le maota lea o le a fausia mo le Alii i le tupulaga lenei, i luga o le efasi-fanua faapaiaina e pei ona Ou tofia—
32 Ma o atalii o Mose ma Arona o le a faatumulia i le amamalu o le Alii i luga o le eMauga o Siona, i le maota o le Alii, o e o o laua atalii o outou ia; ma le toatele foi o e ua ou valaaulia ma auina atu e atiaʼe laʼu iekalesia.
33 Aua ʼai se tasi e afaamaoni i le mauaina o ia eperisitua e lua ua Ou tautala atu ai, ma le faalauteleina o o latou valaauga, e ifaapaiaina e le Agaga i le faafouina o o latou tino.
34 E avea i latou ma atalii o Mose ma Arona ma afanau a eAperaamo, ma le ekalesia ma le malo, ma le iʼau filifilia a le Atua.
35 O lenei foi o i latou uma o e e talia lenei perisitua ua latou talia aʼu, ua fetalai mai ai le Alii;
36 Aua o ia o lē e talia aʼu auauna ua ia atalia aʼu;
37 Ma o ia o lē e atalia aʼu ua ia talia loʼu Tamā;
38 Ma o ia o lē e talia loʼu Tamā e maua e ia le malo o loʼu Tamā; o lea, o mea auma ua i ai i loʼu Tamā o le a tuu atu ia te ia.
39 Ma o lenei mea ua tusa ai ma le atautoga ma le feagaiga e o le perisitua.
40 O le mea lea, o i latou uma o e e mauaina le perisitua, e mauaina lenei tautoga ma le feagaiga a loʼu Tamā, e lē mafai ona soli e ia, pe mafai ona aveesea.
41 Peitai ʼai se e asolia lenei feagaiga ina ua uma ona maua e ia, ma liliu ese atoa mai ai, o le a elē maua e ia se faamagaloga o agasala i le lalolagi lenei po o i le lalolagi a sau.
42 Ma oi talofa ia te i latou uma o e e lē o mai i lenei perisitua ua outou maua, lea ua Ou faamauina nei i luga o outou o e ua auai i lenei aso, i loʼu lava leo mai le lagi; ma ua ʼOu tuu atu foi i ʼau o le lagi ma aʼu aagelu le tiute e faatatau ia te outou.
43 Ma Ou te tuu atu nei ia te outou se poloaiga ia outou faaeteete e faatatau ia te outou lava, ia outou agauaʼi ma le filiga i upu o le ola e faavavau.
44 Ona ia outou aola i afioga uma e tulei mai le fofoga o le Atua.
45 Aua o le aafioga a le Alii o le upumoni lea, ma o soo se mea ua emoni, o le malamalama lea, ma o soo se mea ua malamalama, o le Agaga lea, o le Agaga lava lea o Iesu Keriso.
46 Ma o le Agaga na te tuuina mai le amalamalama i etagata taitoatasi e sau i le lalolagi; ma o le Agaga e faamalamalamaina tagata taitoatasi i le lalolagi atoa, o e e faalogo i le siufofoga o le Agaga.
47 Ma o tagata uma taitoatasi o e e faalogo i le siufofoga o le Agaga, e o mai i le Atua, le Tamā lava.
48 Ma e aaoao o ia e le Tamā e uiga i le efeagaiga ua faafouina ma faamauina e ia i luga o outou, lea ua faamauina i luga o outou i le manatu ia te outou, ma ua lē nao mo le manatu ia te outou, ae mo le manatu i le lalolagi atoa.
49 Ma ua taoto le alalolagi atoa i le agasala, ma ua ōi i lalo o le epouliuli ma lalo o le pologa o le agasala.
50 Ma o lenei mea o le a mafai ona outou iloa ai ua i ai i latou i lalo o le apologa o le eagasala, ona ua latou lē o mai ia te aʼu.
51 Aua ʼai se tasi e lē sau ia te aʼu, ua i ai i lalo o le pologa o le agasala.
52 Ma ʼai se tasi e lē taliaina loʼu leo, ua lē masani i aloʼu leo, ma ua lē a aʼu.
53 Ma o lenei mea o le a mafai ai ona outou iloa o le amiotonu mai le amioleaga, ma ua aōi le elalolagi atoa i lalo o le iagasala ma le pouliuli i le taimi nei lava.
54 Ma sa faapouliuligia o outou mafaufau i taimi ua mavae ona o le alē talitonu, ma ona sa outou manatu māmā i mea ua outou maua—
55 O le afaafiasili lea ma le lē talitonu ua aumai ai le ekalesia atoa i lalo o le tausalaga.
56 Ma o lenei taʼusalaga ua lupe i luga o le fanauga a Siona, i latou uma lava.
57 Ma o le a latou tumau pea i lalo o lenei tausalaga, seia latou salamo ma manatua le afeagaiga fou, o le eTusi a Mamona lava lea ma ipoloaiga muamua ia na Ou tuu atu ia te i latou, ia lē nao le fai atu, ae ia ofaia e tusa ai ma mea ua Ou tusia—
58 Ina ia mafai ona latou aumai o ni fua e tatau ai mo le malo o lo latou Tamā; a lē o lea o le a tumau pea le sasa ma le faamasinoga e sasaa mai i luga o le fanauga a Siona.
59 Aua pe faaeleelea ea e fanau o le malo loʼu laueleele paia? E moni, Ou te fai atu ia te outou, e Leai.
60 E moni, e moni, Ou te fai atu ia te outou o e o faalogo mai nei i aʼu aupu, o loʼu leo lea, amuia outou i le tulaga e oo i ai la outou taliaina o nei mea;
61 Aua o le a Ou afaamagaloina outou ia outou agasala ma le poloaiga lenei—ia outou tutumau-mausalī i o outou mafaufau i le emamalu ma le agaga o le tatalo, i le tuuina atu o le molimau i le lalolagi atoa e uiga i mea na ua taʼu atu ia te outou.
62 O lea, ia outou ao atu i le lalolagi atoa; ma i soo se mea e lē mafai ona outou o atu i ai, ia outou auina atu i ai, ina ia mafai ona alu atu o le molimau mai ia te outou i le lalolagi atoa i tagata uma.
63 Ma e pei ona sa Ou fai atu i aʼu aposetolo, e faapea lava ona Ou fai atu ia te outou, ona o outou o aʼu aaposetolo, o faitaulaga sili lava a le Atua; o outou ia o i latou o e na etuu mai e loʼu Tamā ia te aʼu; o outou o aʼu iuo;
64 O lea, e pei ona Ou fai atu i aʼu aposetolo Ou te toe fai atu ia te outou, o atagata uma taitoatasi o e e etalitonu ia outou upu, ma papatiso i le vai mo le ifaamagaloina o agasala, o le a mauaina le oAgaga Paia.
65 Ma o afaailoga nei e mulimuli ia te i latou o e e talitonu—
66 O loʼu igoa o le a latou faia ai agaluega ofoofogia e tele;
67 O loʼu aigoa o le a latou tutuli ese ai tiapolo;
68 O loʼu igoa o le a latou afaamalolo ai e mamaʼi;
69 O loʼu igoa o le a latou faapupula ai mata o e tauaso, ma tatala ai taliga o e tutuli;
70 Ma o le a faatautatala ai laulaufaiva o e ua gūgū;
71 Ma afai e tuu atu e se tagata ia te i latou se mea aʼoona o le a lē afaina ai i latou;
72 Ma o le a leai se malosi o le ʼona o se gata e afaina ai i latou.
73 Ae Ou te tuu atu ia te i latou se poloaiga, ia aua neʼi amitamitavale i latou lava i nei mea, pe tautala atu ai i luma o le lalolagi; aua o nei mea ua tuu atu ia te outou mo lo outou manuia ma lo outou olataga.
74 E moni, e moni, Ou te fai atu ia te outou, o i latou o e e lē talitonu ia outou upu, ma lē apapatiso i le vai i loʼu igoa, mo le faamagaloina o a latou agasala, ina ia mafai ona latou maua o le Agaga Paia, o le a etausalaina, ma o le a lē o mai i le malo o loʼu Tamā, i le mea o i ai loʼu Tamā ma Aʼu.
75 Ma o lenei faaaliga, ma le poloaiga, ia te outou, ua faamamaluina nei mai lenei lava itula i luga o le lalolagi atoa, ma ua i ai le talalelei ia oo atu i tagata uma o e latou te lei mauaina.
76 Peitai, e moni Ou te fai atu ia te i latou uma o e ua tuu atu i ai le malo—e ao ina talai atu mai ia te outou ia te i latou, ina ia latou salamo ia latou galuega leaga muamua; aua e tatau ona aoaiina i latou i o latou loto leaga o le lē talitonu, ma o outou uso i Siona ona o lo latou fouvale faasaga mai ia te outou i le taimi na Ou auina atu ai outou.
77 Ma Ou te toe fai atu ia te outou, aʼu uo e, aua o le a amata atu nei ona Ou taʼua outou o uo, ua tatau ai ona Ou tuu atu ia te outou le poloaiga lenei, ia avea outou ma aʼu uo e pei lava i aso na Ou faatasi ai ma i latou, i le malaga atu e talai atu le talalelei i loʼu mana;
78 Aua sa Ou lē tuu atu ia te i latou ia i ai ni a latou aatotupe po o ni ʼete, po o ni peleue se lua.
79 Faauta, Ou te auina atu outou e tofotofo le lalolagi, ma e agavaa lē e galue i lona ataui.
80 Ma o soo se tagata e alu atu ma atalai atu lenei etalalelei o le malo, ma lē vaivai e tumau pea i le faamaoni i mea uma, o le a lē vaivai i le mafaufau, pe faapouliuligia, pe i le tino, itutino, po o soogaivi; ma o le a lē paʼū se ilau o lona ulu i le eleele e aunoa ma le lē iloa. Ma o le a latou lē o fia aai, pe fia feinu.
81 O lea, ia outou lē amafaufau mo a taeao, mo a mea o le a outou ʼai, po o a mea o le a outou inu, po o a mea o le a outou ofu ai.
82 Aua, ia mafaufau i lili o le fanua, i le ala ua latou tutupu ai, latou te lē galulue, pe latou te milo foi; ae o malo o le lalolagi, i o latou mamalu atoa, ua lē faalaʼeiina e pei o se tasi o i latou ia.
83 Aua o lo outou aTamā, o lē o i le lagi, ua esilafia e ia ua outou manaomia nei mea uma.
84 O lea, ia tuu taeao e amanatu i ona lava mea.
85 Pe tou te mafaufau muamua foi po o aa tou te fai atu; ae ia eteu i o outou mafaufau e lē aunoa afioga o le ola, ma o le a ituu atu ia te outou i lea lava itula le vaega lena o le a fua atu i tagata taitoatasi.
86 O lea, ia lē tuu atu i se tagata e i totonu o outou, ona o le poloaiga lenei ua mo tagata afaamaoni uma o e ua valaaulia e le Atua i le ekalesia mo le auaunaga, e o atu e folafola atu le talalelei lenei o le malo, e ave, mai le itula lenei, se atotupe po o se ete.
87 Faauta, ua Ou aauina atu outou e aʼoaʼi le lalolagi ia latou galuega amioletonu uma, ma aoao atu ia te i latou e uiga i se faamasinoga o le a oo mai.
88 Ma ai se na te atalia outou, o iina o le a Ou i ai foi, ona o le a Ou alu muamua atu i o outou luma. O le a Ou i ai i lo outou lima taumatau ma lo outou agavale, ma o le a i ai loʼu Agaga i o outou loto, ma siʼo faataamilo outou e aʼu eagelu, e sapasapai outou i luga.
89 Ai se na te talia outou ua ia talia aʼu; ma o ia lava lea o le a fafagaina outou, ma faalavalava outou, ma avatu tupe ia te outou.
90 Ma o ia o lē e fafaga ia te outou, pe faalavalavaina outou, pe avatu ia te outou tupe, o le a leai se ala o le a alē maua ai lona taui.
91 Ma o ia o lē na te lē faia ia mea ua lē o soʼu soo o ia; o le mea lenei e mafai ona outou iloa ai aoʼu soo.
92 O ia o lē na te lē talia outou, o ese mai ia te ia nao outou lava, ma amulumulu o outou vae i vai, vai mamā ia, pe vevela pe malulu, ma molimau atu lena mea i lo outou Tamā o i le lagi, ma ia outou lē toe foi atu i lena tagata.
93 Ma i soo se nuu po o se aai tou te ulu atu i ai, ia faapena lava ona outou faia.
94 E ui i lea, ia outou saili ma le filiga ma ia lē taofia; ma oi talofa i lena fale, po o lena nuu po o le aai e teena outou, po o a outou upu, po o a outou molimau e uiga ia te aʼu.
95 Ou te toe fai atu, oi talofa i lena fale, po o lena nuu po o lena aai e teena outou, po o a outou upu, po o a outou molimau e uiga ia te aʼu;
96 Aua o Aʼu, o lē aMalosi Aoao, ua faaee atu oʼu lima i luga o atunuu e esasa ia te i latou ona o a latou iamioleaga.
97 Ma o le a o atu mala ma o le a lē aveeseina ia mala mai le lalolagi sei uma ona Ou faaumaina laʼu galuega, lea o le a afaapuupuuina i le amiotonu—
98 Sei oo ina iloa Aʼu e tagata uma, o e e totoe, mai lava i lē ua aupito itiiti e oo atu i lē aupito sili, ma o le a faatumulia i le malamalama o le Alii, ma o le a avaai mata i le mata, ma o le a sii aʼe o latou leo, ma o le a latou epepese faatasi ma le leo le pese fou lenei, fai mai:
99 Ua toe aumai e le Alii Siona;Ua atogiolaina e le Alii lona nuu, o eIsaraelu,E tusa ma le ifilifiliga o le oalofa tunoa,Lea na faataunuuina i le faatuatuaMa le ufeagaiga a o latou tamā.
100 Ua togiola e le Alii lona nuu;Ma ua anoatia Satani ma ua lē toe i ai le taimi.Ua faapotopoto e le Alii mea uma i le etasi.Ua aumai e le Alii iSiona i lalo mai lugā.Ua oavaʼe i luga e le Alii Siona mai lalō.
101 Ua mapuitiga le alalolagi ma ua aumai lona malosi;Ma ua faatuina le upumoni i ona loto;Ma ua fiafia mai le lagi i ona luga;Ma ua faaofuina o ia i le emamalu o lona Atua;Ona ua tu o ia i totonu o ona tagata.
102 O le mamalu, ma le viiga, ma le mana, ma le malosi,Ia tuu atu i lo tatou Atua; ona ua tumu o ia i le aalofa mutimutivale,Amiotonu, alofa tunoa ma le faamaoni, ma le efilemu,E faavavau, faavavau lava, Amene.
103 O lenei foi, e moni, e moni, Ou te fai atu ia te outou, e tatau i tagata taitoatasi o e e o atu e folafola atu laʼu talalelei tumau-faavavau, i le tulaga e oo i ai, le iai o ni o latou aiga, ma latou maua ni tupe e ala i meaalofa, e tatau ona latou auina atu ia tupe ia te i latou pe faaaoga mo lo latou lelei, e pei ona faatonuina ai i latou e le Alii, ona ua faapea ona foliga lelei lena mea ia te aʼu.
104 Ma ia tuu atu ia te i latou uma o e ua leai ni aiga, o e e maua atupe, e auina atu ia tupe i le epikopo i Siona, po o le epikopo i Ohaio, ina ia faapaiaina mo le aumaia o faaaliga ma lo latou lomiga, ma mo le faatuina o Siona.
105 Ma afai e tuu atu e se tagata i soo se tasi o outou se peleue, po o se suti, ia ave ofu tuai ma tuu atu i e amatitiva, ma o i o outou ala ma le olioli.
106 Ma afai e i ai se tagata i totonu o outou ua malosi i le Agaga, ia tuu atu ia te ia na te aave faatasi ma ia lē ua vaivai, ina ia faagaeetiaina o ia i le eagamalu atoa, ina ia faamalosia foi o ia.
107 O lea, ia outou ave faatasi ma outou e ua faauuina i le aperisitua maualalo, ma auina atu i latou e muamua atu ia te outou e fai tuutuuga, ma saunia le ala, ma faataunuu tuutuuga ua lē mafai e outou lava ona faataunuu.
108 Faauta, o le ala lenei na ati aʼe ai e aʼu aposetolo, i aso anamua, laʼu ekalesia ia te aʼu.
109 O lea, ia tuu atu i tagata taitoatasi ia tu i lona lava tofi, ma galue i lona lava valaaulia, ma ia lē tuu atu i le ulu e fai atu i vae ua lē manaomia e ia vae; aua a aunoa ma vae o le a mafai faapefea e le tino ona tu?
110 O le tasi foi e manaomia e le tino aitutino taitasi uma, ina ia mafai ona faagaeetia uma faatasi, ina ia mafai ona tausi i le atoatoa le faatulagaga.
111 Ma faauta, e tatau i afaitaulaga sili ona malaga, ma toeaina foi, ma eositaulaga maualalo foi; ae o itiakono ma oaoao e tatau ona tofia e uleoleo i luga o le ekalesia, e avea ma auauna nonofo mau mo le ekalesia.
112 Ma e tatau foi i le epikopo, o Newel K. Whitney, ona malaga faataamilo ma i totonu o aulotu uma, e saili e matitiva e afesoasoani i o latou manaoga i le efaalotomaualaloina o e mauʼoa ma e faamaualuluga.
113 E tatau foi ia te ia ona fai sona asui e galue totogi e pulea ma faia lana pisinisi faaletino e pei ona o le a faatonu ai e ia.
114 E ui i lea, ia tuu atu i le epikopo e alu i le aai o Niu Ioka, ma i le aai foi o Alapanī, ma i le aai foi o Positone, ma lapatai atu i tagata o aai na i le leo o le talalelei, ma se leo tele, e uiga i le afaatafunaga ma le faafanoga atoa ua faatali mai ia te i latou pe afai latou te teena nei mea.
115 Aua afai latou te teena nei mea, ua lata mai lava le itula o lo latou faamasinoga, ma o lo latou fale o le a tuua atuufua ia te i latou.
116 Ia tuu atu ia te ia e afaalagolago mai ia te aʼu ma o le a lē efaafememeaiina ai o ia; ma o le a lē paʼū se ilau o lona ao i le eleele e aunoa ma le iloa.
117 Ma e moni Ou te fai atu ia te outou, aʼu auauna o totoe, ia outou o atu pe a mafai ai e tusa ma tulaga ua outou i ai, i o outou valaauga eseese, i aai ma nuu tetele ma taʼutaʼua, ma aʼoaʼi i le amiotonu le lalolagi e uiga ia latou amioletonu ma galuega uma lē faale-atua, ma faamatala manino atu ma le malamalama lelei le faatafunaga o mea inosia i aso e gata ai.
118 Aua, o le a ala atu ia te outou, ua fetalai mai ai le Alii Malosi Aoao, ona Ou asaeia o latou malo; o le a lē gata ina Ou eluluina le lalolagi, ae o le a gatete le lagi ua tumu i fetu.
119 Aua o Aʼu, o le Alii, ua tuu atu loʼu lima e faagaoioi mana o le lagi; e lē mafai ona outou vaai nei i ai, ae ua toeitiiti ona outou vaai lea i ai, ma iloa ai ua Ou i ai, ma o le a Ou aalu atu ma enonofotupu faatasi ma loʼu nuu.
120 O Aʼu o le aAlefa ma le Omeka, o le amataga ma le gataaga. Amene.


text:
Ou te tatalo po o fea lava le mea o tatou i ai ma po o a foi o tatou tiute o i ai i le perisitua a le Atua, o le a tuufaatasia lava i tatou i le galuega o le aumaia o le talalelei i le lalolagi uma.
Sa faamanino mai e le Alii i le amataga lava o lenei tisipenisione faaiu e ao ona tatou avatua le talalelei i le lalolagi atoa. O le mea sa Ia fetalai atu ai i ni nai tagata na umiaina le perisitua i le 1831, o Lana fetalaiga foi lena i tagata e toatele i le taimi nei. Po o le a lava lo tatou matutua, malosi, valaauga i le Ekalesia, po o nofoaga, ua tasi i tatou o e ua valaauina i le galuega e fesoasoani ia te Ia i Lana seleselega o agaga seia toe afio mai o Ia. Sa Ia fetalai atu i na uluai tagata faigaluega i le tovine:
“Ma ou te toe fai atu ia te outou, Ou te tuu atu ia te outou se poloaiga, ia o atu tagata taitoatasi, e aofia ai le toeaina, le ositaulaga, le aoao, ma tagata o le ekalesia, ma lona malosi, ma le galue o ona lima, e sauni ma faataunuu mea ua Ou poloaiina ai.
“Ma ia tuu atu a outou talaiga e avea ma leo o le lapataiga, o tagata taitoatasi i lona tuaoi, i le mālū ma i le agamalu.
“Ma ia outou o ese atu i fafo mai totonu o e ua amioleaga. Ia outou laveai outou lava. Ia mama outou o e e tauaaoina ipu a le Alii.”1
Ua mafai nei e outou o uso o le Perisitua Arona ona iloaina o loo aafia ai outou i le poloaiga a le Alii. Talu ai tou te iloaina e saunia lava e le Alii se ala e tausi ai Ana poloaiga, ua mafai foi la ona outou faamoemoeina o le a Ia faia lena lava mea mo outou taitoatasi.
Sei ou tau atua ia te outou le auala na Ia faia ai mo se tasi taulealea ua umiaina nei le tofi o le ositaulaga i le Perisitua Arona. E 16 ona tausaga. E nofo o ia i se atunuu lea na faatoa taunuu i ai faifeautalai i le tausaga ua mavae. Sa tofia i laua i ni aai se lua, ae le o le aai lea e nofo ai le taulealea.
Ao laitiiti lava o ia, na aumai o ia e ona matua i Iuta mo le saogalemu. Sa aoaoina ma papatisoina le aiga e faifeautalai. Sa lei papatisoina o ia i le Ekalesia ona sa lei atoa lona valu tausaga i lena taimi.
Sa maliliu ona matua i se faalavelave. Ona toe faafoi atu lea o ia i lona tinamatua i lona aiga, e sopoia atuvasa, i le aai na fanau ai o ia.
Sa savalivali o ia i le alatele ia Mati o le tausaga ua tea i le taimi na ia lagona ai e tatau ona ia talanoa atu i se tamaitai na te le masani ai. Sa la talanoa i le Faa-Peretania o loo ia manatua pea. O ia o se tausima’i na auina atu e le peresitene o le misiona i lona aai e saili se fale faafomai ma se fale e nonofo ai faifeautalai ia o le a le pine ae atofa atu iina. Sa avea i laua ma ni uo a o la talanoa. Ina ua taunuu le tausima’i i le ofisa o le misiona, na ia faamatala atu i faifeautalai le taulealea.
Na taunuu uluai faifeautalai e toalua ia Setema o le 2012. O le taulealea matuaoti o le la uluai papatisoga lea i Le Ekalesia a Iesu Keriso o le Au Paia o Aso e Gata Ai. Na atoa ia Mati i le tausaga nei le fa masina talu ona avea o ia ma tagata o le ekalesia. Ua faauuina o ia o se ositaulaga i le Perisitua Arona ma mafai ai ona ia papatisoina le tagata lona lua e liliu mai i le Ekalesia. O ia le uluai paionia o le perisitua e faapotopotoina isi fanau a le Tama Faalelagi faatasi ma ia e faatu le Ekalesia i se aai e tusa ma le 130,000 tagata.
I le Aso Sa o le Eseta, 31 o Mati, 2013, na oo atu ai i se numera tele e toaono tagata auai o le Ekalesia i lena aai. Sa na o ia lava le tagata i le lotoifale sa auai i le sauniga i lena Aso Sa. Sa manua lona tulivae i le aso na muamua atu, ae sa naunau lava o ia ia auai iina. Sa tatalo o ia ina ia mafai ona ia savali i le lotu. Ma o lea sa i ai o ia iina. Sa latou taumamafa faatasi i le faamanatuga ma faifeautalai talavou e toafa ma se ulugalii faamisiona—o le aofaiga atoa lena o le faapotopotoga.
O lena tala e le foliga mai e ofoofogia sei vagana ua e iloaina i le tala le mamanu o le aao o le Atua i le fausiaina o Lona malo. Ua ou vaaia i le tele o taimi.
Sa ou vaaia i New Mexico a o ou talavou. Mo le tele o augatupulaga na tau mai ai e perofeta ia i tatou e tatau ona tatou fesoasoani atu i faifeautalai e saili ma aoao ē loto faamaoni ma alolofa ia i latou o e e o mai i totonu o le malo.
Ua ou vaaia mo au lava ia mea e mafai ona faia e taitai perisitua ma tagata faamaoni o le ekalesia. I le 1955 na avea ai au ma taitai i le Fuavaalele a le Iunaite Setete. Na tuu mai e lou epikopo ia te au i le fale se faamanuiaga ae ou te lei tuua mo lau uluai nofoaga e faamautu i ai, lea sa i ai i Albuquerque, New Mexico.
I lana faamanuiaga na ia faapea mai ai o lo’u taimi i le fuavaalele o le a avea ma taimi o galuega faamisiona. Sa ou taunuu i le lotu i lo’u Aso Sa muamua i le Paranesi Muamua a Albuquerque. Sa savali mai se alii ia te au, faailoa mai o ia o le peresitene o le itu, ma tau mai ia te au o le a ia valaauina au e auauna atu o se faifeautalai o le itu.
Sa ou tau atu ia te ia o le a ou i ai iina mo aoaoga mo nao ni nai vaiaso ona tofia ai lea o au i se isi nofoaga i le lalolagi. Sa ia fai mai, “Ou te le iloa lena mea, ae ua ao ona matou valaauina oe e auauna atu.” I le ogatotonu o au aoaoga faamiliteli, lea sa atagia mai o se avanoa, sa filifilia ai au mai le faitau selau o taitai sa aoaoina e suitulaga i se taitai i le nofoaga tutotonu o lē na maliu faafuasei.
O lea, mo le lua tausaga sa ou i ai iina, sa ou faigaluega ai i lou ofisa. I le tele o afiafi ma faaiuga o vaiaso uma, sa ou aoao atu ai le talalelei a Iesu Keriso i tagata sa aumai e le au paia ia i matou.
Sa matou iloiloina ma au soa e silia ma le 40 itula i le masina le averesi o a matou auaunaga faamisiona e aunoa ma se tuitui se tasi i faitotoa e sue se tagata e aoao. Sa matua faapisi lava matou e le au paia lea sa tele ai ina matou aoaoina ni aiga se toalua i se afiafi. Sa ou vaaia mo au lava ia le mana ma faamanuiaga i le valaau faifai pea a perofeta mo tagata uma o le ekalesia ia avea ma se faifeautalai.
I le Aso Sa mulimuli ae ou te lei tuua Albuquerque, sa faatulaga ai le uluai siteki i lena aai. Ua i ai nei iina se malumalu paia, o se maota o le Alii, i se aai sa matou feiloai ai i se falesa faatasi ma le Au Paia na aumaia ni uo ia i matou ina ia aoaoina ma lagonaina le molimau a le Agaga. Sa latou lagonaina se aiga talimalo i le Ekalesia moni a le Alii.
Sa sosoo ai ona ou vaaia i New England a o ou aoga ai. Sa valaauina au e avea ma fesoasoani i se peresitene maoae o le itu o le sa aumai mai se le fia auai i le Ekalesia i se alii o se mana maoae faaleagaga. Sa lava le alofa o lona faiaoga o aiga ia te ia na ia le amanaia ai lana sikareti ma vaai i le mea e mafai ona silafia e le Atua o ia te ia. Sa ma malaga ma le peresitene o le itu i atumauga ma talafatai e asiasi i ni paranesi laiti na togitogia ai Massachusetts ma Rhode Island ina ia fausia ma faamanuiaina le malo o le Atua.
I tausaga sa ou auauna faatasi ai ma lena taitai maoae, sa ma vaaia tagata o aumaia uo i le Ekalesia e ala i a latou faataitaiga ma a latou valaaulia e faalogologo i faifeautalai. Ia te au o le tuputupu ae o na paranesi na foliga mai e telegese ma faalotolotolua. Ae i le Aso Sa na ou tuua ai, i le lima tausaga mulimuli ane, na malaga atu ai ni Aposetolo se toalua e faatulaga la matou itu i se siteki i le falesa i Longfellow Park i Cambridge.
I tausaga mulimuli ane sa ou toefoi atu ai e faatautaia se konafesi faalesiteki iina. Sa ave au e le peresitene o le siteki i se mauga papa i Belmont. Sa ia tau mai ia te au e ono avea ma se nofoaga tonu mo se malumalu o le Atua. O loo tu ai i le taimi nei se malumalu. A ou mafaufau atu i ai, ou te manatuaina ni tagata faatauvaa na matou nonofo faatasi i ni paranesi laiti, o tuaoi na latou valaauliaina, ma faifeautalai na aoaoina i latou.
O loo i ai se tiakono fou i lenei sauniga i le po nei. Sa ou i ai faatasi ma ia i le Aso Sa lava lea o le Eseta, lea sa savali atu ai le ositaulaga, lea sa ou talanoa atu ai i le taimi ua tea, i lana sauniga na o ia lava. Sa ata atu le tiakono i lona tama ma fai atu o le a i ai o ia i lenei sauniga perisitua faatasi ma ia i le po nei. O lenei tama sa avea ma se faifeautalai maoae i le misiona lava lea e tasi sa avea ai lona tama ma peresitene. Sa ou vaai i le Tusitaulima a Faifeautalai o le 1937 a le tama o lona tama matua. O lona talaaga o le aumaia o tagata i le Ekalesia e matua loloto lava.
O lea sa ma talanoa ai ma le epikopo o lena tiakono ina ia iloa ai aafiaga e ono faamoemoeina e le taulealea i le faafetaiaia o le poloaiga a le perisitua e galulue i le faapotopotoina o agaga mo le Alii. Sa fiafia tele le epikopo a o ia faamatalaina le auala e tulitatao ai e le taitai misiona le alualu i luma o tagata sailiili. Na te maua mai lena faamatalaga mai fesootaiga faifai soo ma faifeautalai.
E talanoaina e le epikopo ma lana aufono a le uarota ia tagata sailiili uma. Latou te filifilia mea e mafai ona latou faia mo tagata taitasi o o latou aiga e fesoasoani ai ia i latou ia avea ma ni uo a o lei papatisoina, ia faaaofia i latou i gaoioiga, ma ia faafaileleina i latou e papatisoina. Sa ia fai mai o nisi taimi e toatele ai tagata e aoaoina e faifeautalai, o lea latou te ave ai le Au Perisitua Arona e fai ma a latou soa.
Ua aofia ai i le fuafuaga a le misiona a le uarota ni sini a korama e valaaulia ē latou te iloaina e faafeiloai atu i faifeautalai. E oo lava i le peresitene o le korama a tiakono e valaaulia lava e seti ni sini ma fuafua mo latou uso o le korama ia fesoasoani e aumai ē latou te iloaina i le malo o le Atua.
Ia, o le tiakono i le uarota malosi ma le ositaulaga fou—le tagata liliu mai—i le vaega toalaiti atonu e foliga mai e i ai sina mea e tutusa ai le tasi ma le isi po o oe foi. Ma atonu e te le vaaia ni mea se tele e tutusa ai ma ou aafiaga i le fausiaina o le Ekalesia ma mea na ou vaaia o ni vavega i New Mexico ma New England.
Ae o loo i ai se ala se tasi lea e tasi ai i tatou i la tatou poloaiga faaleperisitua. Tatou te faapaiaina i tatou ma faataunuu o tatou tiute taitoatasi i le poloaiga e avatu le talalelei i fanau uma a lo tatou Tama Faalelagi.
Tatou te fefaasoaai ia aafiaga i le ala lea e fausia ai e le Alii Lona malo i le lalolagi. I Lana Ekalesia, faatasi ai ma meafaigaluega matagofie uma ma faalapotopotoga ua tuu mai ia i tatou, o loo i ai lava pea se upumoni autu o loo aoaoina e perofeta e uiga i le auala e ao ona tatou faataunuu ai la tatou tiute faaleperisitua o le galuega faafaifeautalai.
I le konafesi aoao ia Aperila 1959, sa aoao mai ai e Peresitene Tavita O. MaKei le mataupu faavae lenei, e pei foi ona faia e perofeta talu mai lona vaitaimi, e aofia ai Peresitene Thomas S. Monson. Sa taua e Peresitene MaKei i lana saunoaga faaiu e faapea i le 1923 i le Misiona a Peretania, sa i ai se faatonuga aoao na auina atu i tagata uma o le Ekalesia. Sa tau atu ia i latou e aua nei faaaluina ni tupe e faia ai ni faasalalauga e faasagatau ai i lagona leaga o tagata e tetee i le Ekalesia. Fai mai Peresitene MaKei o le faaiuga e faapea: “Ia lafo atu le tiutetauave i luga o tagata uma o le Ekalesia e faapea i le tausaga 1923 e sosoo ai, o le a avea ai tagata uma ma faifeautalai. O tagata uma o se faifeautalai! E mafai ona e aumaia lou tina i le Lotu, pe atonu foi o lou tama; masalo foi o au uo i le fale faigaluega. O le a faalogo lava se tagata i le savali lelei o le upumoni e auala atu ia te oe.”
Ma sa faaauau ai le saunoaga a Peresitene MaKei: “Ma o le savali lena o le asō. O tagata uma—e miliona ma le afa—o se faifeautalai!”2
Ina ua faasilasila mai i le 2002 o le a avea le galuega faafaifeautalai ma tiutetauave o epikopo, sa ou maofa. Sa avea foi au ma se epikopo. Sa foliga mai ia te au o loo latou tauaveina lava se avega ua latalata atu i o latou faatapulaa i le auauna atu i tagata ma le taitaiina o faalapotopotoga i totonu o le uarota.
Sa vaaia e se tasi o epikopo ou te iloaina lenei mea e le o se tiute faaopoopo ae o se avanoa e faalatalata faatasi mai ai le uarota i se galuega tele lea e avea ai tagata uma o se faifeautalai. Sa ia valaauina se taitai misiona a le uarota. Sa ia fono ma faifeautalai i Aso Toonai uma e aoao i le la galuega e faamalosiau ia i laua, ma aoao i le alualu i luma o a la tagata sailiili. Sa maua e le aufono a le uarota ia auala mo faalapotopotoga ma korama e faaaoga ai aafiaga o auaunaga e avea ma sauniuniga faafaifeautalai. Ma i le avea ai ma faamasino o Isaraelu, sa ia fesoasoani i tagata talavou ia lagonaina faamanuiaga o le Togiola e tausia ai lo latou mama.
Talu ai nei sa ou fesili atu i ai pe faapefea ona ia faamatalaina le faatelevaveina o papatisoga liliu mai i lana uarota ma le faateleina o le aofai o le autalavou e saunia ma naunau e avatu le talalelei a Iesu Keriso i le lalolagi. Sa ia fai mai o lea mea na foliga mai ia te ia e le na o le faia e se tasi o ni tiute patino ae o le ala sa avea ai i latou uma ma tagata lotogatasi i lo latou naunautaiga e aumai tagata i le nuu o le Au Paia lea na latou maua ai le fiafia.
Mo nisi tagata, e sili atu i lo lena. E pei o atalii o Mosaea, sa latou lagonaina le aafiaga o agasala i o latou lava olaga ma le faamalologa ofoofogia o le Togiola i totonu o le Ekalesia a le Atua. Ona o le alofa ma le lotofaafetai mo le meaalofa a le Faaola ia i latou, sa latou mananao ai e fesoasoani i tagata uma latou te mafaia, ia sosola ese ai mai le faanoanoa o le agasala, lagona ai le olioli o le faamagaloga, ma le faapotopoto faatasi ma i latou i le saogalemu i le malo o le Atua.
O le alofa o le Atua ma le alofa mo o latou uo ma tuaoi na tuufaatasia ai i latou e auauna atu i tagata. Na latou mananao e avatu le talalelei i tagata uma i lo latou vaega o le lalolagi. Ma sa latou saunia a latou fanau ia agavaa ina ia valaauina e le Alii ia aoao atu, ia molimau atu, ma ia auauna atu i isi vaega o Lana tovine.
E tusa pe o totonu o se uarota telē i le nofoaga o le a faatino ai e le tiakono fou lona tiute e faasoa atu le talalelei ma fausia le malo pe o totonu o se vaega toalaiti e mamao ese, lea e auauna ai le ositaulaga fou, o le a tasi lava i latou i le faamoemoega. O le a musuia le tiakono e le alofa o le Atua e aapa atu i se uo e le o avea ma se tagata o le ekalesia. O le a ia faaaofia lana uo i nisi o sauniga po o gaoioiga a le Ekalesia ma valaaulia o ia ma lona aiga ina ia aoaoina e faifeautalai. Ia i latou ua papatisoina, o le a avea o ia ma uo latou te manaomiaina.
O le a valaaulia e le ositaulaga isi e auai faatasi ma ia i le vaega toalaiti o le Au Paia lea na te lagonaina ai le alofa o le Atua ma le filemu faamanuiaina o le Togiola.
Afai e faaauau ai ona ia faia ma le faamaoni lona tiute faaleperisitua, o le a ia vaaia le avea o le vaega ma se paranesi, ona oo atu ai lea o se siteki o Siona i lona aai. O le a i ai se uarota e i ai se epikopo agalelei. E ono avea ma se tasi o ona atalii po o atalii o se tasi o le fanau o le a i ai se aso na te avea ai se auauna a le Atua i se mauga lata ane ma fai atu i ai, “O le nofoaga matagofie lenei mo se malumalu.”
Ou te tatalo po o fea lava le mea o tatou i ai ma po o a foi o tatou tiute o i ai i le perisitua a le Atua, o le a tuufaatasia lava i tatou i le galuega o le aumaia o le talalelei i le lalolagi uma ma o le a tatou faamalosiau atu i tagata tatou te alolofa i ai ina ia faamamaina mai agasala ma ina ia fiafia faatasi ma i tatou i le malo o le Atua. I le suafa o Iesu Keriso, le e ana lenei Ekalesia, amene.
Show References
-
-
2. Tavita O. MaKei, i le Conference Report, Apr. 1959, 122.